3. การประกอบธุรกิจของแต่ละสายผลิตภัณฑ์

  3.1 ธุรกิจสิ่งพิมพ์และกระดาษสำนักงาน

  3.1.1 ลักษณะผลิตภัณฑ์หรือบริการ

  บริษัท และ สยามเพรส เป็นผู้ผลิตและจำหน่ายแบบพิมพ์ธุรกิจทั่วไป
  และกระดาษสำนักงานรวมทั้งกระดาษพิมพ์ต่อเนื่อง โดยสามารถแบ่งประเภทของสินค้าได้เป็น 6
  ประเภทหลัก คือ

1)  แบบพิมพ์ธุรกิจและสื่อโฆษณา (Business Forms and Advertising Forms)
    เป็นงานพิมพ์ที่มีการออกแบบและพิมพ์ลวดลายลงบนผิวกระดาษสำหรับการใช้งานเฉพาะอย่าง
    อาทิเช่น ใบเสร็จรับเงิน ใบกำกับภาษี ใบแจ้งหนี้ ใบนำฝาก-ถอนของธนาคาร ใบสลิป
    เอทีเอ็ม ซองเงินเดือน กระดาษหัวจดหมาย โปสเตอร์ แผ่นพับ ปฏิทิน รายงานประจำปี
    เป็นต้นโดยลูกค้าจะเป็นผู้ระบุรูปแบบความต้องการเพื่อให้บริษัทจัดพิมพ์

2)  แบบพิมพ์ธุรกิจแบบพิเศษ (Advance Forms) และ แบบพิมพ์ธุรกิจปลอดการทำเทียม
    (Security Forms) แบบพิมพ์ธุรกิจแบบพิเศษ(Advance Forms)
    จะเป็นแบบพิมพ์ที่ถูกออกแบบให้สามารถใช้งานตามความต้องการของลูกค้า
    เพื่อความสะดวกรวดเร็วในการดำเนินการ รวมทั้งมีมูลค่าเพิ่ม (Value-added)
    ในด้านการตลาดของกิจการด้วย เช่น ใบสมัครพร้อมบัตรสมาชิกในตัว เป็นต้น
    สำหรับแบบพิมพ์ธุรกิจปลอดการทำเทียม (Security Forms)
    เป็นเอกสารที่สำคัญของหน่วยงานที่ถูกออกแบบเพื่อให้ยากต่อการลอกเลียนแบบ เช่นใบหุ้น
    ตั๋วสัญญาใช้เงิน คูปอง เช็ค สมุดเงินฝาก เป็นต้น
    จะใช้วัตถุดิบที่ออกแบบมาเพื่อใช้กับงานพิมพ์ปลอดการทำเทียมโดยเฉพาะ เช่น
    กระดาษพิมพ์ลายน้ำ, กระดาษที่ผลิตเพื่อใช้เฉพาะงาน, หมึกพิมพ์แบบพิเศษ, การใช้
    Hologram ประกอบเป็นต้น

3)  กระดาษสำนักงาน (Office Paper)
    ประกอบด้วยกระดาษพิมพ์ต่อเนื่องแบบไม่มีลวดลายที่ใช้กับเครื่องพิมพ์ต่อเนื่อง (Stock
    Forms) รวมทั้งกระดาษเพื่อการใช้งานในสำนักงาน เช่น กระดาษถ่ายเอกสาร
    กระดาษความร้อนสำหรับเครื่องโทรสาร
    กระดาษพิเศษสำหรับเครื่องพิมพ์ระบบเลเซอร์และอิงค์เจ็ต เป็นต้น
    เพื่อตอบสนองความต้องการด้านงานพิมพ์ของลูกค้า

4)  บริการ Cheque On Demand เป็นการให้บริการตั้งแต่ การออกแบบเช็คทำ Art Work
    พิมพ์เช็คเปล่า พิมพ์ชื่อและเลขที่บัญชีของลูกค้า ชื่อสาขาและที่อยู่ของสาขา พร้อมทั้ง Encode
    เลขที่เช็ค เลขที่สาขาและเลขที่บัญชี โดยจัดพิมพ์ตามข้อมูลที่สถาบันการเงินจัดส่งให้
    ทั้งนี้บริษัทให้บริการด้วยระบบความปลอดภัยตามมาตราฐานสากล ซึ่งจะไม่ทำการแก้ไข
    ตัดต่อเพิ่มเติมใดๆ ในข้อมูล และพร้อมทั้งจัดให้ถึงสาขาอย่างรวดเร็ว

5)  บริการพิมพ์งานระบบดิจิตอล (Digital print and mail)
    เป็นการให้บริการงานพิมพ์ข้อมูลลูกค้า สามารถพิมพ์ทั้งแบบกระดาษต่อเนื่องเป็นม้วน ,
    ต่อเนื่องแบบปรุพับใส่กล่องและแบบแผ่น ด้วยการพิมพ์ระบบ สี่สี และขาวดำ
    พร้อมระบบบรรจุซองที่เป็นระบบ Zero defect สามารถป้องกันความผิดพลาดได้ทั้งหมด
    ซึ่งในการให้บริการบริษัทเน้นความปลอดภัยของข้อมูลทุกด้าน ทั้ง Hardware , Software
    และ Network มีการควบคุมสถานที่ผลิตด้วยระบบ Finger Scan ร่วมกับกล้อง CCTV
    ที่รับภาพทุกจุด สามารถตรวจสอบย้อนหลัง สามารถป้องกันการบอกรหัสผ่านและยืมบัตรผ่านได้

6)  บริการบริหารคลังสินค้าแบบพิมพ์ (Warehouse Management)
    เป็นการให้บริการตั้งแต่การจัดหา จัดเก็บ และจัดส่งแบบพิมพ์ที่ใช้ในองค์กร
    หรือบริษัทขนาดใหญ่
    แทนลูกค้าด้วยเทคโนโลยีที่ทันสมัยเชื่อมต่อกับลูกค้าทุกจุดบริการโดยลูกค้าสามารถเบิกใช้ได้ภายในเวลาอันรวดเร็ว

  3.1.2 การตลาดและสภาวะการแข่งขัน

1)  แบบพิมพ์ธุรกิจและและสื่อโฆษณา (Business Forms and Advertising Forms)
    ตลาดในส่วนนี้จะมีการแข่งขันที่รุนแรง เนื่องจากเป็นสินค้าสิ้นเปลืองใช้แล้วหมดไป
    มีปริมาณการสั่งซื้อในแต่ละครั้งมีจำนวนมากโดยเฉพาะ ลูกค้ากลุ่มสถาบันการเงิน ,
    กลุ่มธุรกิจด้านการสื่อสาร , หน่วยงานราชการ
    ประกอบกับขั้นตอนการผลิตไม่ยุ่งยากไม่ต้องใช้เทคโนโลยีในการผลิตมากนัก
    จึงทำให้มีผู้ผลิตหลายราย
    นอกจากนั้นกลุ่มลูกค้าที่กล่าวไว้ข้างต้นได้นำระบบการประมูลผ่านสื่อทางอิเลคโทรนิคส์
    (e-auction)มาใช้ ยิ่งทำให้มีการแข่งขันที่รุนแรง ราคาประมูลที่ได้จะค่อนข้างต่ำ
    ในขณะที่ต้นทุนวัตถุดิบเพิ่มสูงขึ้น ทำให้บางครั้งบริษัทไม่สามารถแข่งขันด้านราคาได้
    แต่อย่างไรก็ตาม บริษัท
    ได้ทำการเพิ่มมูลค่าเพิ่มให้กับตัวสินค้าโดยการเสนอบริการด้านการบริหารคลังและจัดเก็บสินค้าให้นอกเหนือจากการขาย
    ซึ่งเป็นการเพิ่มความสะดวกให้กับลูกค้า
    อันจะทำให้บริษัทไม่ต้องประสพกับสภาวะการแข่งขันที่รุนแรง

2)  แบบพิมพ์ธุรกิจแบบพิเศษ(Advance Forms) / แบบพิมพ์ธุรกิจปลอดการทำเทียม (Security
    Forms) ตลาดในส่วนนี้เป็นตลาดที่มีผู้แข่งขันน้อยราย
    เนื่องจากเป็นงานต้องใช้เทคโนโลยีการพิมพ์ชั้นสูง
    รวมทั้งต้องมีระบบการออกแบบเพื่อป้องกันการปลอมแปลง
    และมีการลงทุนในการทำห้องพิมพ์แยกบริเวณเพื่อเป็นเอกเทศในการรักษาความปลอดภัย
    จากปัจจัยดังกล่าวข้างต้นส่งผลทำให้ต้องมีการใช้เงินลงทุนที่สูงทำให้มีผู้ประกอบการน้อยราย
    ประกอบกับลูกค้าไม่ต้องการเปลี่ยนแปลงผู้ผลิตบ่อยด้วยเหตุผลในเรื่องของความปลอดภัย
    และป้องกันไม่ให้คู่แข่งรู้ถึงกลยุทธ์หรือโปรโมชั่นที่ออกมาเพื่อการตลาด
    จึงทำให้การแข่งขันในส่วนนี้มีไม่มาก

3)  กระดาษสำนักงาน (Office Paper) ตลาดในส่วนนี้มีการแข่งขันที่รุนแรง
    เนื่องจากเป็นสินค้าที่ผลิตพร้อมใช้งานได้ทันที ไม่ต้องอาศัยเทคโนโลยีมากนัก
    มีผู้ผลิตจำนวนมาก ขบวนการผลิตเป็นเพียงการตัด เพื่อให้ได้ตามขนาดที่ใช้งาน
    ลูกค้าพิจารณาเรื่องราคามากกว่าคุณภาพสินค้า
    เนื่องจากเพราะคุณภาพสินค้ามาจากโรงงานผลิตกระดาษรายใหญ่ เพียง 2 ราย คือ บริษัท
    ผลิตภัณฑ์กระดาษไทย จำกัด และ บริษัท แอ็ดวานซ์ อะโกร จำกัด (มหาชน)
    อย่างไรก็ตามบริษัทไม่ได้เน้นการทำตลาดสำหรับสินค้าประเภทนี้มากนัก

4)  บริการ Cheque On Demand
    ตลาดในส่วนนี้ถือได้ว่าบริษัทเป็นผู้ให้บริการรายแรกเพราะฉะนั้นคู่แข่งที่สามารถให้บริการได้มีน้อยราย
    เนื่องจากการให้บริการต้องอาศัยระบบความปลอดภัยและความเชื่อมั่นของลูกค้าที่มีต่อผู้ให้บริการตลอดจนถึงระบบการจัดส่งที่รวดเร็ว
    ตามความต้องการของลูกค้าซึ่งในปัจจุบันลูกค้าได้แก่ ธนาคารส่วนใหญ่ยังคงทำการ Encode
    เช็คและ พิมพ์ชื่อลูกค้าเอง เพราะฉะนั้นตลาดในส่วนนี้ความสำคัญอยู่ที่การทำให้ธนาคาร
    หันมาใช้บริการของบริษัทแทนการทำเอง

5)  บริการพิมพ์งานด้วยระบบดิจิตอล(Digital print and mail)
    ถือเป็นตลาดที่มีคู่แข่งน้อยราย
    เนื่องจากเป็นงานบริการที่เกี่ยวข้องกับความปลอดภัยของข้อมูลลูกค้า
    และต้องใช้เงินทุนค่อนข้างสูงทั้งในเรื่องของเครื่องจักรและระบบการรักษาความปลอดภัย
    ประกอบกับความถูกต้องและความรวดเร็วในการให้บริการในเวลาอันจำกัด
    ถึงแม้บริษัทจะเป็นรายใหม่ที่เข้ามาในตลาดส่วนนี้
    แต่บริษัทมีความพร้อมและมีความหลากหลายในการให้บริการมากกว่าผู้ให้บริการรายเดิม
    บริษัทสามารถให้บริการงานได้ทั้งกระดาษแบบต่อเนื่องเป็นม้วน ต่อเนื่องแบบปรุ และแบบแผ่น
    รวมถึงการบรรจุซองด้วยระบบ Zero defect ซึ่งป้องกันความผิดพลาด
    และที่สำคัญบริษัทยังสามารถให้บริการงานพิมพ์ด้วยระบบสี่สีและขาวดำ

6)  บริการบริหารคลังสินค้าแบบพิมพ์(Warehouse Management)
    ผู้ให้บริการงานพิมพ์ที่ดำเนินการอยู่ในปัจจุบันส่วนใหญ่จะรับจ้างพิมพ์แบบฟอร์มและจัดส่งให้
    โดยจะไม่ได้ให้บริการจัดเก็บและบริการคลัง
    ซึ่งแตกต่างไปจากบริษัทที่รับจัดการบริหารคลังแบบพิมพ์ให้เพื่อให้การบริหารของบริษัทเป็นแบบ
    One Stop Service
    ซึ่งจะช่วยประหยัดค่าใช้จ่ายในการจัดเก็บและลดความยุ่งยากในการบริหารงาน
    ตลาดในส่วนนี้ถือเป็นตลาดคู่แข่งน้อยราย

  3.1.3 กลยุทธ์การแข่งขัน

  เนื่องจากความต้องการของแบบพิมพ์ธุรกิจยังคงมีอยู่อย่างสม่ำเสมอ
  โดยเฉพาะในส่วนของธุรกิจขนาดกลางและขนาดเล็ก
  จึงมีผู้ประกอบการรายใหม่เกิดขึ้นตลอดเวลา
  บริษัทซึ่งได้ดำเนินการโดยผู้บริหารที่มีประสบการณ์ด้านธุรกิจสิ่งพิมพ์และกระดาษต่อเนื่องนานกว่า
  15 ปี จึงได้เล็งเห็นถึงความสำคัญของการปรับปรุงโครงสร้างการดำเนินธุรกิจ
  และขยายธุรกิจอย่างต่อเนื่องผ่านช่องทางการจัดจำหน่ายที่เหมาะสม
  เพื่อรองรับความต้องการของลูกค้าที่มีอยู่ดังกล่าว บริษัทมีกลยุทธ์การแข่งขันในด้านต่างๆ ต่อไปนี้

1)  การให้บริการที่ครบวงจรตั้งแต่การให้บริการด้านการพิมพ์ไม่ว่าจะเป็นการพิมพ์แบบต่อเนื่อง
    หรือการพิมพ์แบบแผ่น ตลอดจนการให้บริการด้านการจัดเก็บเอกสารการพิมพ์
    ไปจนถึงการจัดส่ง(One Stop Service)

2)  การลงทุนในเครื่องจักรและอุปกรณ์ที่ทันสมัยเพื่อใช้ในการผลิต เช่น เครื่องพิมพ์ “Digital
    Full Colors” , เครื่องพิมพ์พร้อมบรรจุซอง

3)  บริการด้านบริหารคลังสินค้าและจัดส่งเอกสารการพิมพ์
    มีโครงการร่วมมือกับลูกค้าในการกำหนดแผนการสั่งซื้อสินค้าของลูกค้า
    โดยบริษัทจะทำการวางแผนร่วมกับลูกค้าในการกำหนดตารางเวลาการสั่งซื้อ
    และปริมาณในการสั่งซื้อเพื่อที่จะให้ปริมาณการใช้กับปริมาณที่บริษัทสั่งซื้อมีความเหมาะสมกัน
    นอกจากนี้ทางบริษัทจะสอบถามไปยังลูกค้าอย่างสม่ำเสมอเพื่อทราบถึงปริมาณสินค้าที่ลูกค้ามีอยู่เพียงพอกับความต้องการหรือไม่
    เพื่อนำมาปรับปรุงแผนการจัดซื้อสินค้าแก่ลูกค้าในคราวถัดไป
    ทั้งนี้เพื่อตอบสนองความต้องการของลูกค้าได้อย่างทันท่วงที
    นอกจากนี้กลยุทธ์นี้ยังมีประโยชน์ในแง่การสร้างสัมพันธ์อันดีต่อลูกค้า
    ตลอดจนยังเป็นประโยชน์ต่อบริษัทในด้านการวางแผนการผลิต

4)  การใช้มาตรฐานคุณภาพ ISO 9001:2000 เป็นจุดขายของบริษัท
    เนื่องจากบริษัทเป็นผู้ผลิตรายแรกในอุตสาหกรรมการพิมพ์
    (อ้างอิงข้อมูลจากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
    www.tisi.go.th) นอกจากนั้นในปี 2543 บริษัทได้รับการรับรองมาตรฐาน ISO 14001
    ด้านการควบคุมสิ่งแวดล้อม
    จากการจัดระบบการดำเนินงานตามมาตรฐานดังกล่าวทำให้บริษัทสามารถลดต้นทุนการผลิต
    สร้างความสม่ำเสมอในคุณภาพสินค้า และห่วงใยสิ่งแวดล้อม

5)  การวางตำแหน่งของสินค้าอยู่ในระดับกลางถึงสูง
    เนื่องจากสินค้าของบริษัทนั้นเป็นสินค้าที่มีคุณภาพสูง
    และบริษัทยังเน้นการให้บริการหลังการขายเพื่อเสริมความมั่นใจในสินค้าของบริษัท
    ทำให้บริษัทสามารถตั้งราคาสินค้าได้ในราคาที่สูงกว่าคู่แข่ง

6)  การนำเสนอสินค้ารูปแบบใหม่ เพื่อขยายตลาดในส่วนที่มีการแข่งขันน้อย
    อาทิเช่นกระดาษพิมพ์แบบพิเศษ (Advance Forms) ซึ่งเป็นสินค้าที่มีคุณสมบัติพิเศษ เช่น
    รูปแบบการใช้ที่น่าใช้ สะดวก และมีมูลค่าเพิ่มในตัวเอง ทำให้สามารถสร้างอัตรากำไรที่สูงขึ้น

7)  การลงทุนเพิ่มอุปกรณ์เสริม เช่น เพิ่มระบบ Inkjet System
    เข้ากับเครื่องจักรเดิมที่มีอยู่เพื่อเป็นการเพิ่มประสิทธิ์ภาพของงานหรือเพิ่มมูลค่าของผลิตภัณฑ์ในขั้นตอนสุดท้าย
    (Finishing)
    ในการพัฒนารูปแบบสินค้าหรือผลิตภัณฑ์ให้มีความหลากหลายสามารถตอบสนองความต้องการของลูกค้าในปัจจุบันอย่างครบวงจร

8)  บริษัทมีฐานลูกค้าหลากหลายประเภทองค์กรและ มีสายสัมพันธ์ที่ดีกับลูกค้าที่ใช้ผลิตภัณฑ์ มายาว
    นานอย่างต่อเนื่อง

  3.1.4 กลุ่มลูกค้าเป้าหมาย

  ลักษณะของลูกค้าจะแบ่งได้เป็น 2 กลุ่มหลัก คือ

1)  ลูกค้าภาคเอกชนขนาดเล็กถึงขนาดกลาง จะมีความซื่อสัตย์ต่อผลิตภัณฑ์ (Brand Loyalty)
    ค่อนข้างสูง เนื่องจากความคุ้นเคยในผลิตภัณฑ์ ความสะดวกในการสั่งสินค้า
    ความยุ่งยากในการจัดทำแบบฟอร์มใหม่ ตลอดจนความคุ้นเคยกับพนักงานขายของบริษัท
    เนื่องจากบริษัทได้เปิดดำเนินกิจการมาเป็นเวลานาน
    จึงมีความได้เปรียบทางด้านฐานลูกค้าในกลุ่มนี้

2)  ลูกค้าภาครัฐและภาคเอกชนขนาดใหญ่ เช่น ธนาคาร และสถาบันการเงิน
    โดยเฉพาะลูกค้าในกลุ่มนี้จะยึดเรื่องราคาและคุณภาพเป็นปัจจัยหลัก
    การสั่งซื้อของลูกค้าประเภทนี้จะมีปริมาณสูง
    โดยจะทำการคัดเลือกสินค้าและจัดซื้อด้วยวิธีการประมูล
    ทั้งนี้บริษัทมีประสบการณ์ในด้านการประมูลงานจากองค์กรขนาดใหญ่มาเป็นเวลานาน
    กอปรกับคุณภาพผลิตภัณฑ์ของบริษัทเป็นที่น่าเชื่อถือ
    ซึ่งเป็นจุดเด่นของบริษัทในการเข้าร่วมประมูลงาน

นอกจากนั้นบริษัทยังมีรายได้จากการส่งออกกระดาษต่อเนื่องแบบ Business Forms และ
Advance Forms / Security Forms ในสัดส่วนประมาณร้อยละ 1
ของรายได้จากธุรกิจสิ่งพิมพ์และกระดาษสำนักงาน
โดยในปัจจุบันมีลูกค้าหลักอยู่ในประเทศออสเตรเลีย และประเทศในแถบอินโดจีน
ในปัจจุบันบริษัทไม่มีลูกค้าที่มียอดสั่งซื้อมากกว่าร้อยละ 30 ของยอดการจำหน่ายรวมของบริษัท
ซึ่งทำให้ไม่มีความเสี่ยงจากการสูญเสียลูกค้ารายใหญ่

  3.1.5 นโยบายราคา

บริษัทจะใช้วิธีการตั้งราคาอ้างอิงจากราคาทุนบวกส่วนเพิ่มกำไร
โดยบริษัทจะวางตำแหน่งของสินค้าของบริษัทอยู่ในระดับกลางถึงสูง
ประกอบกับบริษัทมีนโยบายในการปรับปรุงคุณภาพสินค้าอย่างสม่ำเสมอ
รวมทั้งมีการให้บริการหลังการขายที่มีประสิทธิภาพ
และมีความสัมพันธ์ที่ดีในระยะยาวกับลูกค้าทำให้เป็นข้อได้เปรียบเหนือคู่แข่งรายอื่นๆ
ดังนั้นจึงสามารถตั้งราคาสินค้าที่สูงกว่าคู่แข่ง
นอกจากนี้นโยบายการตั้งราคาที่สูงระดับหนึ่งจะเป็นการเพิ่มภาพลักษณ์ให้กับสินค้าในอีกทางหนึ่งด้วย

อย่างไรก็ตามในงานประมูลสำหรับลูกค้ารายใหญ่ๆ แล้ว บริษัทอาจใช้กลยุทธ์การลดราคาบางส่วน
เพื่อให้ได้คำสั่งซื้อจำนวนมาก
นอกจากนี้เนื่องจากบริษัทสามารถทำสัญญาในการซื้อกระดาษราคาคงที่เป็นเวลาไม่เกินหนึ่งปีกับทางผู้ผลิตกระดาษรายใหญ่
ทำให้บริษัทสามารถเสนอราคาคงที่ให้แก่ลูกค้ารายใหญ่ที่มียอดการสั่งซื้อจำนวนมากและมีการสั่งสินค้าซ้ำ
(Repeat Order) หลายครั้งในหนึ่งปี
ซึ่งเป็นปัจจัยสำคัญที่ทำให้บริษัทได้รับการพิจารณาคัดเลือกเป็นผู้จัดพิมพ์งานให้แก่หน่วยงานราชการหลายแห่ง

  3.1.6 การจำหน่ายและช่องทางการจำหน่าย

  ช่องทางการจำหน่ายสามารถแบ่งออกได้เป็น 2 ช่องทางใหญ่ ดังนี้

  3.1.7 การจัดหาผลิตภัณฑ์หรือบริการ

1)  ลักษณะการจัดให้ได้มาซึ่งผลิตภัณฑ์
    กระดาษถือเป็นวัตถุดิบหลักที่สำคัญที่สุดในธุรกิจสิ่งพิมพ์และกระดาษสำนักงาน
    โดยคิดเป็นประมาณ ร้อยละ 75 ของต้นทุนการผลิตทั้งหมดของบริษัท
    การสั่งซื้อแต่ละครั้งต้องมีการวางแผนล่วงหน้า โดยจะมีการประชุมทุกเดือน
    ตามคู่มือมาตรฐานคุณภาพ ISO 9001
    เพื่อกำหนดปริมาณวัตถุดิบที่สั่งซื้อให้มีปริมาณที่เหมาะสมสำหรับการผลิตในแต่ละไตรมาส
    โดยแหล่งที่มาของกระดาษจะมีทั้งในประเทศและต่างประเทศ ขึ้นอยู่กับประเภทของกระดาษ
    ทั้งนี้จำนวนผู้ผลิตและจำหน่ายกระดาษในประเทศรายใหญ่มีจำนวนไม่มากนัก
    แต่หากพิจารณาแหล่งวัตถุดิบในต่างประเทศแล้วพบว่ามีผู้ผลิตหลายราย
    โดยแหล่งวัตถุดิบที่สำคัญของบริษัทมีทั้งในภูมิภาคอาเซียน สหรัฐอเมริกา รวมทั้งยุโรป
    อย่างไรก็ตามการสั่งวัตถุดิบจากต่างประเทศยังต้องพิจารณาจากค่าขนส่งซึ่งเป็นต้นทุนหลักนอกเหนือจากราคากระดาษ

ในปัจจุบันบริษัทใช้กระดาษจากแหล่งวัตถุดิบในประเทศเกือบทั้งหมด
ทั้งนี้บริษัทมีการสั่งซื้อกระดาษจากผู้ผลิตภายในประเทศรายใหญ่รายหนึ่ง คือ บริษัท
ผลิตภัณฑ์กระดาษไทย จำกัด ในสัดส่วนร้อยละ 50 - 60 ของยอดสั่งซื้อทั้งหมด
เนื่องจากความสม่ำเสมอของคุณภาพวัตถุดิบและการจัดส่ง
อย่างไรก็ตามบริษัทไม่ได้มีข้อผูกมัดในการสั่งซื้อจากผู้ผลิตรายดังกล่าว
ทั้งนี้ในอดีตที่ผ่านมาบริษัทยังไม่เคยประสบปัญหาการขาดแคลนวัตถุดิบในการผลิต แม้แต่ในช่วงกลางปี
2547 มีการขาดแคลนกระดาษที่ใช้เป็นวัตถุดิบในการพิมพ์

2)  กำลังการผลิต และปริมาณการผลิตจริง ปัจจุบัน
    โรงงานผลิตสิ่งพิมพ์และกระดาษสำนักงานของบริษัทตั้งอยู่ที่ ตำบลห้วยโรง อำเภอเขาย้อย
    จังหวัดเพชรบุรี ครอบคลุมพื้นที่ประมาณ 30 ไร่
    โดยมีรายละเอียดเกี่ยวกับการผลิตดังตารางต่อไปนี้

  ตารางกำลังการผลิตของบริษัท ที.เค.เอส. เทคโนโลยี จำกัด (มหาชน)

  -----------------------------------------------------------------------
  รายการ                                 2548       2547       2546
  -------------------------------------- ---------- ---------- ----------
  1. Business Forms                                            

  กำลังการผลิต (กล่อง/ปี)                    360,000    360,000    300,000

  ปริมาณการผลิต (กล่อง/ปี)                   254,236    300,000    284,522

  % ปริมาณการผลิต/กำลังการผลิต               70.62      83.33      79.03

  2.Advance Forms/Security Forms                               

  กำลังการผลิต (กล่อง/ปี)                    48,000     48,000     48,000

  ปริมาณการผลิต (กล่อง/ปี)                   30,110     35,000     26,945

  % ปริมาณการผลิต/กำลังการผลิต               62.73      72.92      56.13

  3. Office Paper                                              

  กำลังการผลิต (กล่อง/ปี)                    540,000    540,000    540,000

  ปริมาณการผลิต (กล่อง/ปี)                   464,153    452,471    365,448

  % ปริมาณการผลิต/กำลังการผลิต               85.95      83.79      67.67
  -----------------------------------------------------------------------

หมายเหตุ : กำลังการผลิตคำนวณที่การผลิต 2 กะ 16 ชั่วโมง

ตารางกำลังการผลิต บริษัท สยามเพรส

  -----------------------------------------------------------------------
  รายการ                                                  2548
  ------------------------------------------------------- ---------------
  1.Cheq on Demand                                        

  กำลังการผลิต (ฉบับ/ปี)                                      500,000

  ปริมาณการผลิต (ฉบับ/ปี)                                     400,000

  % ปริมาณการผลิต/กำลังการผลิต                                80.00

  2.Digital print and mail*                               

  กำลังการผลิต (ซอง)/ปี)                                     6,000,000

  ปริมาณการผลิต (ซอง)/ปี)                                    1,200,000

  % ปริมาณการผลิต/กำลังการผลิต                                20.00
  -----------------------------------------------------------------------

หมายเหตุ : กำลังการผลิตคำนวณที่การผลิต 2 กะ 16 ชั่วโมง

Digital print and mail กำลังการผลิตคำนวณจากเครื่องบรรจุซอง

3)  ขั้นตอนการผลิต

I.  ขั้นตอนการผลิตแบบพิมพ์ธุรกิจและสื่อโฆษณา (Business Forms and Advertising
    Forms)

การผลิตแบบพิมพ์ธุรกิจโดยทั่วไป ส่วนใหญ่จะทำการจัดพิมพ์บนกระดาษต่อเนื่อง
โดยมีขั้นตอนการออกแบบลวดลายพิมพ์ลงบนพื้นผิวกระดาษ เพื่อใช้เป็นแบบพิมพ์ในกิจการต่างๆ
ซึ่งมีรูปแบบแตกต่างกันออกไป เช่น ใบเสร็จรับเงิน ใบสั่งซื้อ เป็นต้น
จะทำการพิมพ์งานลงบนกระดาษเคมีซึ่งมีคุณสมบัติการทำสำเนาในตัวเอง
กระบวนการผลิตจะเริ่มจากการออกแบบตามความต้องการของลูกค้า ทำแม่พิมพ์
และเบิกวัตถุดิบตามใบสั่งผลิต แล้วจึงนำเข้าเครื่องพิมพ์เพื่อพิมพ์ลวดลายและแนวปรุต่างๆ
หลังจากนั้นจึงนำไปบรรจุกล่องและเก็บเข้าคลังสินค้า เพื่อทำการขนส่งต่อไป
โดยในแต่ละขั้นตอนการผลิตจะต้องมีการตรวจสอบคุณภาพเป็นระยะ

II. ขั้นตอนการผลิตกระดาษพิมพ์ธุรกิจแบบพิเศษ(Advance
    Forms)กระดาษพิมพ์ธุรกิจปลอดการทำเทียม (Security Forms)

สำหรับกระดาษพิมพ์ธุรกิจแบบพิเศษ/การผลิตกระดาษพิมพ์ธุรกิจปลอดการทำเทียม มีขั้นตอนการ
ผลิตเหมือนกับแบบพิมพ์ธุรกิจ(Business Forms)
แต่การออกแบบจะเน้นที่ความเป็นเอกลักษณ์โดยใช้ร่วมกับวัสดุที่มีคุณสมบัติพิเศษ เช่น
ใช้กระดาษลายน้ำ หรือเคลือบลามิเนต เป็นต้น ซึ่งจะยากต่อการลอกเลียนแบบ
หรือเน้นความมีมูลค่าเพิ่มในสินค้า เช่น ใบหุ้น ใบคูปอง เช็ค เป็นต้น โดยจะเริ่มจากการออกแบบ
ทำแม่พิมพ์ และเบิก วัตถุดิบตามใบสั่งผลิต
แล้วจึงนำเข้าเครื่องพิมพ์เพื่อพิมพ์ลวดลายตามที่ออกแบบไว้
และจึงนำเข้าเครื่องจักรเฉพาะเพื่อทำการเคลือบลามิเนตในส่วนของ Advance Forms
หลังจากนั้นจึงนำไปบรรจุกล่องและเก็บเข้าคลังสินค้า เพื่อขนส่งต่อไป
โดยในแต่ละขั้นตอนการผลิตจะถูกตรวจสอบคุณภาพ สำหรับงานพิมพ์ประเภท Security Forms
ขั้นตอนการผลิตส่วนใหญ่จะทำในห้องพิเศษแยกต่างหากจากสายการผลิตสิ่งพิมพ์ชนิดอื่น
เพื่อความสะดวกในการรักษาความปลอดภัย

III. ขั้นตอนการผลิตกระดาษสำนักงาน (Office Paper)

การผลิตกระดาษสำนักงานประเภทกระดาษพิมพ์ต่อเนื่อง (Stock Forms)
มีขั้นตอนที่ไม่ซับซ้อนเนื่องจากไม่ต้องมีการออกแบบลวดลายลงบนกระดาษ
โดยเริ่มจากการเบิกวัตถุดิบตามใบสั่งผลิต
และทำแม่พิมพ์แล้วจึงนำวัตถุดิบเข้าเครื่องพิมพ์เพื่อทำลายเส้นหรือแนวปรุต่างๆ
หลังจากนั้นจึงนำไปบรรจุกล่องและเก็บเข้าคลังสินค้า
เพื่อขนส่งต่อไปโดยในแต่ละขั้นตอนการผลิตจะถูกตรวจสอบคุณภาพ

สำหรับในส่วนของการผลิตกระดาษสำนักงานประเภทอื่นๆ ซึ่งอยู่ในรูปของกระดาษเปล่า
ทางบริษัทจะนำกระดาษม้วนมาเข้าเครื่องตัดและทำการบรรจุกล่องเพื่อรอนำส่งโดยไม่ต้อผ่านกระบวนการพิมพ์

IV ขั้นตอนการให้บริการ Cheque On Demand และ Digital Print & Mial

เป็นการรับจัดพิมพ์ข้อมูลลงบนแบบฟอร์ม
ตามความต้องการโดยลูกค้าจะนำส่งข้อมูลให้บริษัทไม่ว่าจะอยู่ในแบบของ CD-ROM
หรือผ่านทางระบบ Network
เมื่อบริษัทได้รับข้อมูลจะทำการตรวจสอบโดยจะไม่มีการแก้ไขส่วนใดส่วนหนึ่งของข้อมูล
จากนั้นจะดำเนินการพิมพ์ข้อมูลผ่านเครื่องพิมพ์พร้อมบรรจุเพื่อเตรียมจัดส่ง
ข้อมูลที่ได้ทำการพิมพ์แล้วจะทำการจัดเก็บพร้อมส่งคืนให้ลูกค้าและทำการตรวจสอบ

V ขั้นตอนการให้บริการคลังสินค้า (Ware house Management)

บริษัททำการรวบรวมข้อมูลการเบิกใช้ในแต่ละจุดของลูกค้าผ่านระบบ Online
หลังจากนั้นทำการจัดสินค้าเพื่อนำส่งถึงสถานที่ที่แจ้งไว้โดยในเขตกรุงเทพ
และปริมณฑลจัดส่งให้ไม่เกิน 3 วันทำการ สำหรับต่างจังหวัดจัดส่งไม่เกิน 7 วันทำการ

แผนภูมิแสดงขั้นตอนการผลิตสิ่งพิมพ์

  3.1.8 ผลกระทบต่อสิ่งแวดล้อม

  ในกระบวนการผลิตสิ่งพิมพ์จะมีผลกระทบต่อสิ่งแวดล้อมดังต่อไปนี้

1)  ผลกระทบที่เกี่ยวกับของเสียจากหมึกพิมพ์ และน้ำยาเคมีที่ใช้ ซึ่งจะต้องผ่านการบำบัดก่อน
    โดยบ่อบำบัดน้ำเสียระบบตกตะกอน
    และมีการเติมสารเคมีเพื่อปรับสภาพน้ำก่อนปล่อยออกสู่สาธารณะ

2)  ผลกระทบที่เกี่ยวกับขยะแห้ง เช่น เศษกระดาษ หรือกระดาษเสีย
    จะถูกย่อยสลายโดยผ่านเครื่องย่อยกระดาษและจะมีผู้ประกอบการเข้ามารับซื้อเพื่อนำไปรีไซเคิลในขบวนการผลิตเยื่อกระดาษต่อไป

นอกจากนี้ทางบริษัทดำเนินมาตรการหลายประการด้วยกัน
ในอันที่จะรักษาสภาพแวดล้อมบริเวณโรงงานโดยรอบ
เนื่องจากบริษัทได้รับการรับรองมาตรฐานสิ่งแวดล้อม ISO14001
ทำให้มีระบบการจัดการสิ่งแวดล้อมที่มีประสิทธิภาพ ระบบการจัดการสิ่งแวดล้อมของบริษัท
ครอบคลุมสิ่งแวดล้อมทั้งภายในและภายนอก ที่ก่อให้เกิดผลกระทบต่อความปลอดภัย
สุขภาพอนามัยต่อสิ่งแวดล้อมของสังคมและผู้ที่เกี่ยวข้อง ทั้งนี้บริษัทมีนโยบาย 4 ประการประกอบด้วย

-   การป้องกันภาวะมลพิษที่เกิดจากกิจกรรมและการดำเนินการของบริษัทและทำการปรับปรุงขั้นตอนการดำเนินการให้ดีขึ้นอย่างต่อเนื่อง

-   มุ่งมั่นที่จะปฏิบัติตามกฎหมายและระเบียบเกี่ยวกับสิ่งแวดล้อมและข้อกำหนดอื่นๆ

-   กำหนดและทบทวนวัตถุประสงค์และเป้าหมายด้านสิ่งแวดล้อมในด้านการจัดการสิ่งแวดล้อมในด้านการ
    ป้องกันมลพิษและการใช้ทรัพยากรอย่างมีประสิทธิภาพ

-   จัดทำเอกสารเพื่อนำไปปฏิบัติและถ่ายทอดนโยบายการจัดการสิ่งแวดล้อมให้พนักงานทุกคนทราบ

ทั้งนี้การดำเนินงานทางด้านสิ่งแวดล้อม ตามมาตรฐาน ISO14001 ของบริษัท ในปี 2548
มีค่าใช้จ่าย ISO14001 รวม 215,580 บาท เพิ่มขึ้นร้อยละ 1 เทียบปี 2547
โดยการควบคุมผลกระทบทางด้านสิ่งแวดล้อมของบริษัทจะอยู่ภายใต้การดูแลของกรมโรงงาน
กระทรวงอุตสาหกรรม ซึ่งมีเจ้าหน้าที่มาทำการตรวจสอบอย่างสม่ำเสมอ
ซึ่งไม่เคยพบข้อบกพร่องหรือปัญหาใดๆ ที่เกี่ยวข้องกับการจัดการด้านสิ่งแวดล้อมของบริษัท
บริษัทยังได้รับรางวัลที่เกี่ยวข้องกับการจัดการด้านสิ่งแวดล้อมดังต่อไปนี้

+----------------------------------+------+----------------------------+
| รางวัล                            | ปีท   | หน่วยงานที่เกี่ยวข้อง            |
|                                  | ี่ได้รับ |                            |
+----------------------------------+------+----------------------------+
| 1.                               | 2    | กรมสวัสดิการและคุ้มครองแรงงาน  |
| รางวัลดีเด่นด้านก                    | 544- | กระทรวงแรงงาน              |
| ารจัดการและดูแลสภาพแวดล้อมระดับจังหวัด | 2545 |                            |
+----------------------------------+------+----------------------------+
| 2. รางวัลดีเด่น                     | 2    | กรมสวัสดิการและคุ้มครองแรงงาน  |
| การบริหารและคุ้มครองความปลอดภัย      | 544- | กระทรวงแรงงาน              |
|                                  | 2545 |                            |
| ในการทำงาน ระดับจังหวัด             |      |                            |
+----------------------------------+------+----------------------------+
| 3. รางวัลชมเชย                    | 2545 | กรมสวัสดิการและคุ้มครองแรงงาน  |
| การบริหารงานและคุ้มครองสุขภาพ        |      | กระทรวงแรงงาน              |
|                                  |      |                            |
| อนามัย ระดับจังหวัด                  |      |                            |
+----------------------------------+------+----------------------------+
| 4. ใบรับรองทอง สถานที่ทำงานน่าอยู่     | 2545 | กรมอนามัย กระทรวงสาธารณสุข   |
| น่าทำงาน                          |      |                            |
+----------------------------------+------+----------------------------+
| 5. รางวัลดีเด่น                     | 2546 | กรมสวัสดิการและคุ้มครองแรงงาน  |
| สถานประกอบกิจการดีเด่นด้านสวัสดิ       |      | กระทรวงแรงงาน              |
| การแรงงาน                        |      |                            |
+----------------------------------+------+----------------------------+
| 6. สถานที่ทำงานน่าอยู่ น่าทำงาน “      | 2547 | กรมอนามัย กระทรวงสาธารณสุข   |
| สะอาด ปลอดภัย สิ่งแวดล้อมดี มีชีวิตชีวา   |      |                            |
| “(ระดับทอง)                       |      |                            |
+----------------------------------+------+----------------------------+
| 7.                               | 2547 | กรมสวัสดิการและคุ้มครองแรงงาน  |
| โครงการโรงงานสีเข                 |      | กระทรวงแรงงาน              |
| ียวเฉลิมพระเกียรติสมเด็จพระนางเจ้าสริกิต์ |      |                            |
+----------------------------------+------+----------------------------+
| 8.                               | 2548 | กรมสวัสดิการและคุ้มครองแรงงาน  |
| โครงการโรงงานสีขาวแก้ไขปัญหายาเสพติด |      | กระทรวงแรงงาน              |
+----------------------------------+------+----------------------------+

3.2 ธุรกิจค้าส่งอุปกรณ์และซอฟท์แวร์คอมพิวเตอร์

  3.2.1 ลักษณะผลิตภัณฑ์และบริการ

ธุรกิจค้าส่งอุปกรณ์คอมพิวเตอร์ซึ่งประกอบด้วยอุปกรณ์ต่อพ่วงคอมพิวเตอร์และอุปกรณ์ประกอบการใช้คอมพิวเตอร์ดำเนินการโดย
บริษัท ซินเน็ค (ประเทศไทย) จำกัด ซึ่งถือหุ้นโดยบริษัทร้อยละ 50 และอีกร้อยละ 49โดยกลุ่ม
Synnex ประเทศไต้หวัน รายได้จากสายธุรกิจนี้ในปี 2548 จะมีสัดส่วนเป็นประมาณร้อยละ 91.35
ของรายได้รวม ตามลำดับ

ซินเน็คมีข้อได้เปรียบในด้านการบริหารจัดการและการยอมรับจากผู้ผลิตอุปกรณ์ระดับโลกในฐานะที่เป็นบริษัทลูกในกลุ่มบริษัท
Synnex จากประเทศไต้หวัน
ซึ่งปัจจุบันมีส่วนแบ่งตลาดด้านอุปกรณ์ที่เกี่ยวกับคอมพิวเตอร์และเทคโนโลยีสารสนเทศเป็นอันดับหนึ่งของไต้หวัน
(ที่มา: www.computex.biz) อย่างไรก็ตามซินเน็ค มีความเป็นอิสระในการบริหารงานจากกลุ่ม
Synnex จากประเทศไต้หวัน โดยมีบุคลากรหลักเป็นคนไทยทั้งหมด
รวมทั้งนโยบายในการบริหารเป็นเอกเทศ
ทำให้ซินเน็คสามารถปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ

ซินเน็คมีสินค้าที่มีชื่อเสียงชั้นนำกว่า 42 ยี่ห้อ มากมายอยู่ภายใต้ความดูแล
และจัดจำหน่ายโดยตัวแทนจำหน่ายธุรกิจค้าส่งอุปกรณ์และซอฟท์แวร์คอมพิวเตอร์สามารถแบ่งออกสายธุรกิจได้เป็น
2 ประเภทย่อยคือ

1.  สายธุรกิจการจำหน่ายชิ้นส่วนอะไหล่และอุปกรณ์ต่อพ่วงคอมพิวเตอร์รวมทั้งซอฟแวร์ต่าง ๆ

2.  สายธุรกิจค้าวัสดุสิ้นเปลืองและอุปกรณ์ประกอบการใช้คอมพิวเตอร์

ก. สายธุรกิจการจำหน่ายอุปกรณ์ต่อพ่วงคอมพิวเตอร์

  3.2.1 (ก)
  ลักษณะผลิตภัณฑ์และบริการ-ธุรกิจการจำหน่ายชิ้นส่วนอะไหล่และอุปกรณ์ต่อพ่วงคอมพิวเตอร์รวมทั้งซอฟแวร์ต่าง
  ๆ

ซินเน็คเป็นผู้นำเข้าและเป็นผู้แทนจำหน่ายชิ้นส่วนอะไหล่และอุปกรณ์ต่อพ่วงคอมพิวเตอร์รวมทั้งซอฟแวร์ต่างๆ
รวมทั้งยังเป็นผู้ค้าส่งให้กับผู้ค้าปลีกภายในประเทศ
ลักษณะของสินค้าประเภทนี้จะเป็นอุปกรณ์ที่เป็นองค์ประกอบหรือใช้ต่อพ่วงกับคอมพิวเตอร์เพื่อเพิ่มประสิทธิภาพหรือเพิ่มประโยชน์ในการใช้งานให้แก่เครื่องคอมพิวเตอร์
ดังนั้นอุปกรณ์เหล่านี้บางประเภทจะต้องอาศัยความรู้ทางด้านเทคนิคในการติดตั้งเพื่อใช้งานรวมทั้งมีความต้องการการฝึกอบรมเพื่อการใช้งานที่เหมาะสม

  ผลิตภัณฑ์อุปกรณ์ต่อพ่วงคอมพิวเตอร์ สามารถแบ่งได้เป็น 7 กลุ่มหลักดังนี้

1.  กลุ่มผลิตภัณฑ์ประเภทเน็ทเวิร์ก (Network Product Group)

2.  กลุ่มผลิตภัณฑ์ซอฟท์แวร์ (Software Product Group)

3.  กลุ่มผลิตภัณฑ์ประเภทอุปกรณ์เพื่อการพิมพ์ (Printing Product Group)

4.  กลุ่มผลิตภัณฑ์ประเภทอุปกรณ์แสดงผลข้อมูล (Display Product Group)

5.  กลุ่มผลิตภัณฑ์ MCE (Multimedia Consumer Electronic Product Group)

6.  กลุ่มผลิตภัณฑ์ประเภทอุปกรณ์ชิ้นส่วน (Component Product Group)

7.  กลุ่มผลิตภัณฑ์ประเภทชุดคอมพิวเตอร์ประกอบเสร็จและกึ่งเสร็จ (System Product Group)

ตารางแสดงรายการอุปกรณ์ต่อพ่วงคอมพิวเตอร์

+--------------+---------+--------+----------------+-----------------+
| กลุ่มผลิตภัณฑ์    | ผลิตภัณฑ์  | ต      | ร              | หมายเหตุ         |
|              |         | ราสินค้า | ายละเอียดผลิตภัณฑ์ |                 |
+==============+=========+========+================+=================+
| ผลิตภัณฑ์ป      | Cabling | AMP    | อุปกรณ์ต่อเชื่อมสัญ  | AMP - 1ใน 2     |
| ระเภทเน็ทเวิร์ก | and     |        | ญาณและสายเคเบิล | ตัวแทนจำหน่าย     |
|              | Con     |        |                | (Distributors)  |
| (Network     | necting |        |                | ในประเทศไทย     |
| Product      |         |        |                |                 |
| Group)       |         |        |                |                 |
+--------------+---------+--------+----------------+-----------------+
|              | LAN     | 3COM,  | อุปกรณ์เ         | 3COM - 1ใน 3    |
|              | Card    | C      | ชื่อมโยงเครื่องคอม | ตัวแทนจำหน่าย     |
|              |         | ompex, | พิวเตอร์เข้าด้วยกัน | (Distributors)  |
|              |         | Planet | เป็นระบบเครือข่าย | ในประเทศไทย     |
|              |         |        |                |                 |
|              |         |        |                | Compex –        |
|              |         |        |                | ตัวแทนจำ         |
|              |         |        |                | หน่ายแต่เพียงผู้เดียว |
|              |         |        |                | (Sole           |
|              |         |        |                | Distributor)    |
+--------------+---------+--------+----------------+-----------------+
|              | Hub     | 3COM,  | อุปกรณ์กระจาย    | Cisco - 1ใน 3   |
|              |         | C      | สัญญาณของระบบเค | ตัวแทนจำหน่าย     |
|              |         | ompex, | รือข่ายคอมพิวเตอร์ | (Distributors)  |
|              |         | Cisco  |                | ในประเทศไทย     |
+--------------+---------+--------+----------------+-----------------+
|              | W       | C      | อุปกรณ์เครือข่าย   | PLANET -        |
|              | ireless | ompex, | คอมพิวเตอร์ไร้สาย | ตัวแทนจำ         |
|              | Lan     | 3COM,  |                | หน่ายแต่เพียงผู้เดียว |
|              |         |        |                | (Sole           |
|              |         | Planet |                | Distribu        |
|              |         |        |                | ter)ในประเทศไทย |
+--------------+---------+--------+----------------+-----------------+
|              | Router  | C      | อุปกร           | Cisco - 1ใน 3   |
|              |         | ompex, | ณ์เชื่อมโยงระบบเค | ตัวแทนจำหน่าย     |
|              |         | Cisco  | รือข่ายคอมพิวเตอร์ | (Distributors)  |
|              |         |        |                | ในประเทศไทย     |
+--------------+---------+--------+----------------+-----------------+
|              | Switch  | 3COM,  | อุปกรณ์กระจาย    | Cisco - 1ใน 3   |
|              |         | C      | สัญญาณของระบบเค | ตัวแทนจำหน่าย     |
|              |         | ompex, | รือข่ายคอมพิวเตอร์ | (Distributors)  |
|              |         | Cisco, |                | ในประเทศไทย     |
|              |         | Planet |                |                 |
+--------------+---------+--------+----------------+-----------------+
|              | UPS     | APC    | เ              | APC - 1ใน 3     |
|              |         |        | ครื่องจ่ายไฟฟ้าสำร | ตัวแทนจำหน่าย     |
|              |         |        | องและคุ้มครองคอม | (Distributors)  |
|              |         |        | พิวเตอร์หรืออุปกรณ | ในประเทศไทย     |
|              |         |        | ์อิเลคทรอนิกส์ต่างๆ |                 |
|              |         |        | จากปัญหาไฟดับ    |                 |
|              |         |        | ไฟตก           |                 |
+--------------+---------+--------+----------------+-----------------+
|              | Modem   | Lemel, | อุปกรณ์เชื่อ       | Lemel – สินค้า    |
|              |         | Planet | มต่อระบบคอมพิวเต | Brand ของ       |
|              |         |        | อร์ผ่านสายโทรศัพท์ | Synnex          |
+--------------+---------+--------+----------------+-----------------+
|              | SCSI &  | A      | อุปกรณ์ต่อพ่วงแบบ  | Adaptec -       |
|              | Raid    | daptec | SCSI Interface | ตัวแทนจำ         |
|              | So      |        |                | หน่ายแต่เพียงผู้เดียว |
|              | lutions |        |                | (Sole           |
|              |         |        |                | Distributor)    |
+--------------+---------+--------+----------------+-----------------+
|              | VOIP    | We     | อุปกรณ์ส         |                 |
|              |         | lltech | ื่อสารข้อมูลเสียงผ่า |                 |
|              |         |        | นระบบคอมพิวเตอร์ |                 |
+--------------+---------+--------+----------------+-----------------+
| กลุ่มผ         | OEM     | Mic    | ซอฟท์แวร์ควบค    | Microsoft – 1   |
| ลิตภัณฑ์ซอฟท์แวร์ | Op      | rosoft | ุมจัดการระบบการท | ใน 3            |
| (Software)   | erating |        | ำงานสำหรับเครื่อง | ตัวแทนจำหน่าย     |
|              | S       |        |                | (Distributors)  |
|              | oftware |        | PC แบบ OEM     | สำหรับ OEM/OS    |
|              |         |        |                | ในประเทศไทย     |
+--------------+---------+--------+----------------+-----------------+
|              | NetWare | Novell | ซอ             | Novell - 1ใน 2  |
|              |         |        | ฟท์แวร์ปฏิบัติการใน | ตัวแทนจำหน่าย     |
|              |         |        | ระบบเครือข่ายและ | (Distributors)  |
|              |         |        | Utility ต่างๆ   | ในประเทศไทย     |
+--------------+---------+--------+----------------+-----------------+
|              | S       | Co     | ซอ             | Computer        |
|              | ecurity | mputer | ฟท์แวร์ที่ใช้ในการป | Associates -    |
|              | S       | Asso   | กป้องข้อมูลจากการ | 1ใน 2           |
|              | oftware | ciates | รุกรานจากภายนอก | ตัวแทนจำหน่าย     |
|              |         |        |                | (Distributors)  |
|              |         |        |                | ในประเทศไทย     |
+--------------+---------+--------+----------------+-----------------+
|              | Anti    | Trend  | ซอฟท์แวร์ป้องก    | Trend Micro -   |
|              | Virus   | Micro  | ันไวรัสคอมพิวเตอร์ | 1ใน 2           |
|              |         |        |                | ตัวแทนจำหน่าย     |
|              |         |        |                | (Distributors)  |
|              |         |        |                | ในประเทศไทย     |
+--------------+---------+--------+----------------+-----------------+
|              | Design  | AU     | ซอฟท์แว         | ตัวแทนจำหน่ายหลัก  |
|              | S       | TODESK | ร์ใช้ในการออกแบบ | (Master         |
|              | oftware |        |                | Dealers)        |
|              |         |        |                | ในประเทศไทย     |
+--------------+---------+--------+----------------+-----------------+
| กลุ่มผล        | Printer | HP,    | เค             | Canon - 1ใน 5   |
| ิตภัณฑ์ประเภทอุป |         | Canon, | รื่องพิมพ์ที่แสดงผลล | ตัวแทนจำหน่ายหลัก  |
| กรณ์เพื่อการพิมพ์ |         | Epson, | ัพธ์ที่ได้จากการทำง | (Master         |
|              |         | Sa     | านของคอมพิวเตอร์ | Dealers)        |
| (Printing    |         | msung, |                | ในประเทศไทย     |
| Product      |         |        |                |                 |
| Group)       |         | Fuji   |                | Samsung - 1ใน 2 |
|              |         | Xerox  |                | ตัวแทนจำหน่าย     |
|              |         |        |                | (Distributors)  |
|              |         |        |                | ในประเทศไทย     |
|              |         |        |                |                 |
|              |         |        |                | Fuji Xerox -    |
|              |         |        |                | 1ใน 2           |
|              |         |        |                | ตัวแทนจำหน่าย     |
|              |         |        |                | (Distributors)  |
|              |         |        |                | ในประเทศไทย     |
+--------------+---------+--------+----------------+-----------------+
|              | Scanner | Benq,  | อุปกรณ์กวาดจับ    | Microtek - 1ใน  |
|              |         | Canon, | สัญญาณหรือตัวอักษร | 2 ตัวแทนจำหน่าย   |
|              |         | HP,    |                | (Distributors)  |
|              |         | Mi     |                | ในประเทศไทย     |
|              |         | crotek |                |                 |
+--------------+---------+--------+----------------+-----------------+
| กลุ่มผลิต       | Monitor | Phi    | จอภาพระ        | Phillips - 1ใน  |
| ภัณฑ์ประเภทอุปก |         | llips, | ดับกลางถึงระดับสูง | 2 ตัวแทนจำหน่าย   |
| รณ์แสดงผลข้อมูล |         | Benq,  | เหมาะกับงานทั่วไป | (Distributors)  |
|              |         | Sa     |                | ในประเทศไทย     |
| (Display     |         | msung, |                |                 |
| Product      |         |        |                | Benq (จอ CRT) - |
| Group)       |         | View   |                | ตัวแทนจำ         |
|              |         | sonic, |                | หน่ายแต่เพียงผู้เดียว |
|              |         | EIZO,  |                | (Sole           |
|              |         |        |                | Distributor)    |
|              |         | Lemel  |                |                 |
|              |         |        |                | Benq (จอ LCD) - |
|              |         |        |                | 1ใน 2           |
|              |         |        |                | ตัวแทนจำหน่าย     |
|              |         |        |                | (Distributors)  |
|              |         |        |                | ในประเทศไทย     |
|              |         |        |                |                 |
|              |         |        |                | Lemel – สินค้า    |
|              |         |        |                | Brand ของ       |
|              |         |        |                | Synnex          |
+--------------+---------+--------+----------------+-----------------+
| กลุ่มผลิตภัณฑ์    | Digital | Kodak, | อุปกร           | Kodak - 1ใน 3   |
| MCE          | Camera  | Canon  | ณ์การถ่ายภาพต่างๆ | ตัวแทนจำหน่าย     |
|              |         |        | ที่สามาร         | (Distributors)  |
| (Multimedia  |         |        | ถนำมาแสดงผลทาง | ในประเทศไทย     |
| Consumer     |         |        | เครื่องคอมพิวเตอร์ |                 |
|              |         |        |                |                 |
| Electronic   |         |        |                |                 |
| Product      |         |        |                |                 |
| Group)       |         |        |                |                 |
+--------------+---------+--------+----------------+-----------------+
|              | Memory  | P      | อุปกรณ์เก็บข้อมูลส  | Pretec –        |
|              | Card    | retec, | ำหรับใช้กับกล้องดิจ | ตัวแทนจำ         |
|              |         | Lemel, | ิตอลและเครื่องคอม | หน่ายแต่เพียงผู้เดียว |
|              |         | Kin    | พิวเตอร์ขนาดพกพา | (Sole           |
|              |         | gston, |                | Distributor)    |
|              |         | I      |                |                 |
|              |         | mation |                | Lemel – สินค้า    |
|              |         |        |                | Brand ของ       |
|              |         |        |                | Synnex          |
+--------------+---------+--------+----------------+-----------------+
|              | Pr      | Benq,  | เครื่องฉายภ      |                 |
|              | ojector | Canon  | าพจากคอมพิวเตอร์ |                 |
+--------------+---------+--------+----------------+-----------------+
|              | MP3     | Tra    | MP3            |                 |
|              |         | nscend |                |                 |
+--------------+---------+--------+----------------+-----------------+
| กลุ่มผลิตภัณฑ์ปร  | CPU     | Intel  | อุปกรณ์ประ       | Intel - 1ใน 2   |
| ะเภทอุปกรณ์ชิ้นส |         |        | มวลผลข้อมูลสำหรับ | ตัวแทนจำหน่าย     |
| ่วน(Component |         |        | เครื่องคอมพิวเตอร์ | (Distributors)  |
| Product      |         |        |                | ในประเทศไทย     |
| Group)       |         |        |                |                 |
+--------------+---------+--------+----------------+-----------------+
|              | Mother  | Intel, | อุปกรณ์แผงวงจร   | Asustek - 1ใน 3 |
|              | Board / | Lemel, | ขนาดใหญ่อยู่ภายใน | ตัวแทนจำหน่าย     |
|              | VGA /   | As     | เครื่องคอมพิวเตอร์ | (Distributors)  |
|              |         | ustek, | มีช่องสำหรับ      | ในประเทศไทย     |
|              | Sound   | Asrock | เสียบแผงวงจรเพิ่ม |                 |
|              | Card    |        |                | Asrock - 1ใน 2  |
|              |         |        |                | ตัวแทนจำหน่าย     |
|              |         |        |                | (Distributors)  |
|              |         |        |                | ในประเทศไทย     |
|              |         |        |                |                 |
|              |         |        |                | Lemel – สินค้า    |
|              |         |        |                | Brand ของ       |
|              |         |        |                | Synnex          |
+--------------+---------+--------+----------------+-----------------+
|              | Hard    | Se     | อ              | Seagate - 1ใน 2 |
|              | disk    | agate, | ุปกรณ์เก็บข้อมูลชนิด | ตัวแทนจำหน่าย     |
|              |         | W      | Fixed disk     | (Distributors)  |
|              |         | estern | ใช้ประกอบกับ     | ในประเทศไทย     |
|              |         | d      | เครื่องคอมพิวเตอร์ |                 |
|              |         | igital |                | Western digital |
|              |         |        |                | – 1 ใน 3        |
|              |         |        |                | ตัวแทนจำหน่าย     |
+--------------+---------+--------+----------------+-----------------+
|              | CD-ROM, | Benq,  | อุปกร           | Benq -          |
|              |         | As     | ณ์อ่านข้อมูลและ/หร | ตัวแทนจำ         |
|              | CD-RW   | ustek, | ือบันทึกข้อมูลลงแผ่น | หน่ายแต่เพียงผู้เดียว |
|              |         | Lemel, | CD             | (Sole           |
|              |         | LG     |                | Distributor)    |
|              |         |        |                |                 |
|              |         |        |                | LG - 1ใน 2      |
|              |         |        |                | ตัวแทนจำหน่าย     |
|              |         |        |                | (Distributors)  |
|              |         |        |                | ในประเทศไทย     |
|              |         |        |                |                 |
|              |         |        |                | Lemel – สินค้า    |
|              |         |        |                | Brand ของ       |
|              |         |        |                | Synnex          |
+--------------+---------+--------+----------------+-----------------+
| กลุ่มผลิตภัณฑ์ประ | N       | As     | เครื่องคอม       |                 |
| เภทชุดคอมพิวเต | otebook | ustek, | พิวเตอร์ขนาดพกพา |                 |
| อร์ประกอบเสร็จ |         | S      |                |                 |
|              |         | amsung |                |                 |
| และกึ่งเสร็จ    |         |        |                |                 |
|              |         | BenQ,  |                |                 |
|              |         | MVAD   |                |                 |
+--------------+---------+--------+----------------+-----------------+
| (System      | Server  | Intel  | อุปกรณ          |                 |
| Product      |         |        | ์ประกอบเป็นเครื่อง |                 |
| Group)       |         |        | คอมพิวเตอร์แม่ข่าย |                 |
+--------------+---------+--------+----------------+-----------------+

นอกจากนั้นซินเน็คยังมีบริการศูนย์ฝึกอบรมการใช้ซอฟท์แวร์
ซึ่งจะช่วยเสริมศักยภาพของธุรกิจของซินเน็คโดยจะเป็นผู้ให้บริการอบรมหลักสูตรที่เกี่ยวกับโปรแกรมและระบบสารสนเทศที่ซินเน็คเป็นผู้ขายดังต่อไปนี้

  ------------------------- ----------------------------------------------- -----------------
  ศูนย์ฝึกอบรม                 บริการ                                           การดำเนินงาน

  - Lotus Authorized        อบรมวิธีการทำงานและพัฒนาระบบการทำงานในองค์กร        บจ. พริซึ่ม โซลูชั่นส์
  Education Center                                                          

  - Computer Associates     อบรมการใช้งานซอฟท์แวร์จัดการและสำรองข้อมูลระดับองค์กร   บจ. ซินเน็ค
  Authorized Training                                                       (ประเทศไทย)
  Center                                                                    

  - Novell Authorized       อบรมการใช้งานของโปรแกรมบนระบบเครือข่าย             บจ. พริซึ่ม โซลูชั่นส์
  Education Center                                                          
  ------------------------- ----------------------------------------------- -----------------

3.2.2(ก) การตลาดและภาวะการแข่งขัน - ธุรกิจจำหน่ายอุปกรณ์ต่อพ่วงคอมพิวเตอร์

  1) สภาพการแข่งขันภายในอุตสาหกรรม

จากกระแสความนิยมการใช้งานบนโครงข่ายอินเตอร์เน็ตที่เพิ่มสูงขึ้นส่งผลให้ยอดขายคอมพิวเตอร์ส่วนบุคคลยังคงมีการขยายตัวอย่างต่อเนื่อง
ทั้งนี้เมื่อเปรียบเทียบกับธุรกิจอื่น ธุรกิจจำหน่ายอุปกรณ์ต่อพ่วงคอมพิวเตอร์ยังมีแนวโน้มการเติบโตที่ดี

ในปี 2548 ได้มีการประเมินว่าตลาดธุรกิจคอมพิวเตอร์ถ้านับรวมการบริการและ Application
Softwareแล้ว โดยรวมจะขยายตัวเพิ่มขึ้นประมาณร้อยละ 10.9 โดยมีมูลค่าตลาดประมาณ
103,000 ล้านบาท
หรือหากนับเฉพาะมูลค่าตลาดในส่วนของอุปกรณ์ฮาร์ดแวร์และคอมพิวเตอร์ส่วนบุคคล
จะมีมูลค่าประมาณ 70,000
ล้านบาทโดยสินค้าหลักยังคงเป็นเครื่องคอมพิวเตอร์ส่วนบุคคลแบบตั้งโต๊ะที่คาดว่ามียอดขาย
1,014,000 เครื่องในปี 2548 เทียบกับ 916,000 เครื่องในปี 2547
โดยมีสาเหตุหลักจากการที่เป็นสินค้าราคาถูกซึ่งยังสามารถขยายฐานผู้ใช้งานคอมพิวเตอร์ไปสู่ลูกค้ากลุ่มใหม่ๆ
ได้ เมื่อเทียบกับคอมพิวเตอร์แบบพกพา ซึ่งมีราคาสูงกว่าและคาดว่ามียอดขาย 274,300 ตัวในปี
2548

  ตารางแสดงมูลค่าตลาดอุปกรณ์ต่อพ่วงคอมพิวเตอร์ ระหว่างปี 2546 ถึง ปี 2548

  ------------------------------------------ ---------- --------- ---------
  ประเภทสินค้า                                 มูลค่าตลาด             
                                             (ล้านบาท)             

                                             2546       2547      2548

  1. ซอฟท์แวร์และเซอร์วิส (บริการ)                24,024     28,520    33,000

  2.ฮาร์ดแวร์                                  58,176     64,480    70,000
  (ซึ่งรวมถึงอุปกรณ์ชิ้นส่วนเครื่องและอุปกรณ์ต่อพ่วงอื่นๆ)                        

  รวมมูลค่า                                    82,200     93,000    103,000
  ------------------------------------------ ---------- --------- ---------

หมายเหตุ รายงานภาพรวมอุตสาหกรรมเทคโนโลยีสารสนเทศและการสื่อสาร (ICT Market
Outlook)

เป็นรายงานที่จัดทำขึ้นเป็นรายปี โดยความร่วมมือของสมาคมธุรกิจด้านเทคโนโลยีสารสนเทศและ

การสื่อสารของไทยจำนวน 3 สมาคม ประกอบด้วย สมาคมธุรกิจคอมพิวเตอร์ไทย
สมาคมอุตสาหกรรม

ซอฟแวร์ไทย และสมาคมเครือข่ายสารสนเทศประกอบกับพิจารณาจากข้อมูลจากบริษัท IDC
ซึ่งเป็นผู้รวบรวมข้อมูลการตลาด รายใหญ่ของโลกด้วย

ในปัจจุบันผู้ประกอบธุรกิจจัดจำหน่ายอุปกรณ์ต่อพ่วงคอมพิวเตอร์ครบวงจรในประเทศไทยมีอยู่ประมาณ
5 ราย โดยในปี 2548 ซินเน็คจัดอยู่ในอันดับที่ 1
เมื่อเทียบจากยอดขายสินค้าอุปกรณ์ต่อพ่วงคอมพิวเตอร์ โดยบริษัทที่มียอดขายอันดับที่ 2 และอันดับที่
3 คือบริษัท เอส ไอ เอส ดิสทริบิวชั่น จำกัด และ บริษัท เดอะแวลู ซิสเต็มส์ จำกัด

ตารางแสดงยอดขายสินค้าอุปกรณ์ต่อพ่วงคอมพิวเตอร์และส่วนแบ่งตลาดของอุตสาหกรรม

  ------------------------------- ------------------- --------------------
  บริษัท                            ยอดขาย ปี 2548       ส่วนแบ่งตลาด
                                  (ล้านบาท)            

  1. Synnex (Thailand) Co.,Ltd.   9,024               8.74%

  2. SIS Distribution (Thailand)  8,700               8.43%
  Public Co.,Ltd. (ประมาณการ)                         

  3. The Value Systems Co., Ltd   7,800               7.56%
  (ประมาณการ)                                         

  4. Ingram Micro Electronic      7,800               7.56%
  (Thailand) Co., Ltd. และ Tech                       
  Pacific (Thailand) Co., Ltd.                        
  (ประมาณการ)                                         

  5. All others IT Companies in   69,880              67.71%
  Thailand                                            

  รวม                             103,204             100.00%
  ------------------------------- ------------------- --------------------

ที่มา : ATCI / ATST

ผู้ประกอบการในกลุ่มนี้จะทำตลาดอุปกรณ์ต่อพ่วงคอมพิวเตอร์ในทุกกลุ่มผลิตภัณฑ์
โดยเน้นการขายส่งในปริมาณมากแก่ผู้ค้าปลีก
แต่ละบริษัทจะเน้นการจัดจำหน่ายผลิตภัณฑ์จากผู้ผลิตหลักที่ได้รับความนิยมในท้องตลาด
โดยมีราคาขายที่ใกล้เคียงกัน อย่างไรก็ตามแต่ละบริษัทจะมีความชำนาญในสินค้าหลักต่างชนิดกัน
โดยปัจจัยการแข่งขันจะมุ่งเน้นที่เครือข่ายการจัดส่งที่สะดวก รวดเร็ว และครอบคลุมพื้นที่
รวมทั้งการมีระบบบริการหลังการขายที่มีประสิทธิภาพ
ซึ่งซินเน็คได้เล็งเห็นถึงปัจจัยดังกล่าวและได้ทำการลงทุนทั้งในส่วนของระบบการกระจายสินค้า และ
ระบบการให้บริการหลังการขายอย่างต่อเนื่อง

ทั้งนี้หากพิจารณาผู้จัดจำหน่ายสินค้าเฉพาะกลุ่มผลิตภัณฑ์แล้ว พบว่ามีผู้ประกอบการหลายราย
โดยแต่ละรายจะทำตลาดสินค้าเพียงไม่กี่ชนิด
ซึ่งแตกต่างจากซินเน็คที่มีความหลากหลายในสินค้าและบริการที่มากกว่าคู่แข่งขัน
ตลาดสำคัญของผู้จัดจำหน่ายอุปกรณ์คือผู้ค้าปลีกและผู้ใช้ภายในประเทศ
ซึ่งจะต้องทำการตลาดแข่งขันกับผู้นำเข้าสินค้าที่ผิดกฎหมาย
ซึ่งสามารถตั้งราคาสินค้าที่ต่ำกว่าตัวแทนหรือผู้ค้าส่งที่ถูกกฎหมาย
สินค้าราคาถูกดังกล่าวเป็นที่นิยมของผู้ค้าปลีกรายเล็กซึ่งมักใช้กลยุทธ์ทางด้านราคาในการดึงดูดลูกค้า
อย่างไรก็ตามหากเป็นผู้ค้าปลีกรายใหญ่จะนิยมซื้อสินค้าจากผู้แทนจำหน่ายหรือผู้ค้าส่งที่ถูกกฎหมายเนื่องจากมีการรับประกันคุณภาพสินค้าอย่างถูกต้อง
รวมทั้งมีบริการหลังการขายซึ่งจะสะดวกในการเปลี่ยนคืนสินค้าที่มีข้อบกพร่อง

2) กลยุทธ์การแข่งขัน

ซินเน็คเป็นบริษัทที่มีระบบการบริหารคลังสินค้าและจัดส่งสินค้าที่ทันสมัย
ซึ่งได้รับการถ่ายทอดจากผู้ถือหุ้นของบริษัท คือ กลุ่ม Synnex จากประเทศไต้หวัน
รวมทั้งมีฐานลูกค้าที่ครอบคลุมพื้นที่ต่างๆ ทั่วประเทศ
จึงได้มีการนำระบบดังกล่าวมาใช้กับธุรกิจการจำหน่ายอุปกรณ์ต่อพ่วงคอมพิวเตอร์ในประเทศไทย
ปัจจุบันซินเน็คมีกลยุทธ์ในการแข่งขันดังต่อไปนี้

1.  บริษัทรักษาความเป็นผู้นำตลาดและมีส่วนครองตลาดสูงติดอันดับ 1 ใน 3
    ของประเทศในผลิตภัณฑ์หลัก คือ อุปกรณ์ในระบบเครือข่าย (LAN Card)
    อุปกรณ์เก็บบันทึกข้อมูล (Hard Disk) เครื่องพิมพ์ (Printer) และอื่นๆ เป็นต้น
    พยายามดึงดูดผู้ซื้อที่ยังไม่เคยรู้จักผลิตภัณฑ์ โดยการจัดสัมมนา อบรม โฆษณา ประชาสัมพันธ์
    เป็นต้น

2.  ทำการขยายสาขาและศูนย์บริการไปยังจังหวัดหลักๆ ทั่วประเทศ
    เพื่อให้บริการที่ครอบคลุมทั้งด้านการขายและการซ่อมเปลี่ยนสินค้ารวดเร็วขึ้น
    โดยมีสำนักงานขายและศูนย์บริการทั่วประเทศจำนวน 16 สาขา (รวมสำนักงานใหญ่)
    ขยายส่วนแบ่งตลาดโดยอาศัยพนักงานขายที่มีความเชี่ยวชาญในผลิตภัณฑ์
    และช่องทางการจำหน่ายที่ครอบคลุมอย่างทั่วถึงผ่านสาขาทั่วประเทศ
    และพยายามขยายสินค้าในแต่ละสายผลิตภัณฑ์ให้มีหลากหลายรูปแบบ คุณภาพ และราคา
    เพื่อสนองความต้องการที่หลากหลายของลูกค้า

3.  คุณภาพของผลิตภัณฑ์ที่ซินเน็คจัดจำหน่ายเป็นที่น่าเชื่อถือ
    รวมทั้งมีการรับประกันสินค้าอย่างถูกต้องจากผู้ผลิต ช่วยให้ผู้ซื้อเกิดความมั่นใจในการสั่งซื้อ

4.  ระบบบริหารการจัดการสินค้า“Global System” ที่ได้รับจากกลุ่มบริษัท Synnex
    ประเทศไต้หวัน สามารถเชื่อมต่อทุกสาขาผ่านทางคอมพิวเตอร์แบบ Real time-on time
    ซึ่งจะทำการตรวจสอบตั้งแต่วงเงินของลูกค้า ความพร้อมของสินค้า
    และเลือกเส้นทางการจัดส่งไปยังคลังสินค้า เพื่อเตรียมสินค้าและจัดส่งได้อย่างมีประสิทธิภาพ
    โดยสินค้ามากกว่าร้อยละ 95 สามารถจัดส่งถึงผู้ซื้อในครึ่งวันทำการ

5.  มีระบบการซ่อมเปลี่ยนสินค้า “3 Days TAT Service Maintenance System”
    ทำให้การรับแจ้ง และการซ่อมเปลี่ยนสินค้ามากกว่าร้อยละ 85
    สามารถแล้วเสร็จและส่งกลับถึงมือลูกค้าภายใน 3 วันทำการ

6.  มีระบบประกันการซ่อมเปลี่ยนภายใน 30 นาทีสำหรับสินค้ารุ่นปัจจุบันของ Brand สินค้าหลัก
    ได้แก่ Intel, Seagate, Kingston, Western Digital, Lemel, Compex และ
    Fullmark เพื่อสร้างความพึงพอใจให้แก่ลูกค้า
    และในอนาคตมีแผนจะเพิ่มสินค้าในระบบประกันดังกล่าวให้เพิ่มมากขึ้น

7.  มีการลงทุนทางด้านระบบการบริหารจัดเก็บและกระจายสินค้าโดยมีการก่อสร้างศูนย์กลางการกระจายสินค้าที่ถนนสุคนธสวัสดิ์
    ใกล้ทางด่วนเอกมัย-รามอินทรา ในปัจจุบันได้ทำการก่อสร้างคลังสินค้าในเฟสที่ 1
    เป็นที่เรียบร้อยแล้ว และในปี 2549 จะทำการก่อสร้างคลังในเฟสที่ 2 ที่จะทำการติดตั้งระบบ
    ASRS (Automatic Storage and Retrieval System) ได้แล้วเสร็จ
    ซึ่งเป็นระบบจัดเก็บและการนำสินค้าออกจากคลังโดยใช้แขนกลและสายพานลำเลียง
    ควบคุมโดยระบบคอมพิวเตอร์ เพื่อให้การจัดเก็บและค้นหาสินค้าเป็นไปอย่างมีประสิทธิ
    ภาพสูงสุด

8.  มีการออกวารสารด้านคอมพิวเตอร์ชื่อ “Synnex (Thailand) Pricelist”
    ซึ่งจะออกเป็นรายเดือน โดยแจกฟรีให้แก่ลูกค้าของบริษัท
    เพื่อการประชาสัมพันธ์ถึงรายละเอียดผลิตภัณฑ์ต่างๆ ที่ทางซินเน็คทำการจำหน่าย
    พร้อมทั้งข้อมูลราคาสินค้าทั้งหมดของบริษัท และมีการออกวารสาร “Synnextra”
    ซึ่งจะออกทุก 45 วัน เพื่อแจกให้แก่ผู้ใช้สินค้ารายย่อยในตลาด

9.  ได้รับเงื่อนไขในการเปลี่ยนคืนสินค้าที่ตกรุ่น (Product rotation)
    และการชดเชยเงินในกรณีสินค้าลดราคา (Price protection)
    จากผู้ผลิตและจำหน่ายสินค้ารายใหญ่
    ทำให้ทางซินเน็คสามารถลดความเสี่ยงของการเก็บสินค้าคงคลังและการเปลี่ยนแปลงเทคโนโลยี

10. มีการขายผลิตภัณฑ์โดยสร้างตราสินค้าของตัวเอง ภายใต้เครื่องหมายการค้า “Lemel”
    ซึ่งได้ดำเนินการตั้งแต่สิงหาคม ปี 2544 ผลิตภัณฑ์ของบริษัท ประกอบด้วย RAM, Flash
    Memory, CD-ROM, CD-RW, CD/DVD-Media, Modem, VGA Card, Mainboard,
    Mouse, Keyboard และ Case บริษัทจะเน้นการใช้กลยุทธ์การตลาด
    เพื่อทำให้เกิดการจดจำจากลูกค้า (Brand Recognition) ซึ่งจะมีผลให้กำไรสูงขึ้น

11. มีโครงสร้างการตลาดที่มีประสิทธิภาพ
    ซึ่งจะเริ่มตั้งแต่การให้คำปรึกษาทางด้านผลิตภัณฑ์ที่เหมาะสมกับการใช้งานของลูกค้า
    การส่งเสริมการขาย จนถึงการบริการหลังการขาย

12. มีทีมงานเฉพาะในการจัดงานสัมมนาและจัดงาน Roadshow อย่างสม่ำเสมอ
    เพื่อให้ลูกค้าทราบถึงผลิตภัณฑ์ใหม่ของบริษัท

13. ในส่วนของสินค้าที่มีความซับซ้อน (Technical Products) ได้มีการจัดตั้งทีมงาน
    Pre-Sale Engineer และ Project Engineer
    ที่ประกอบด้วยกลุ่มวิศวกรและพนักงานด้านเทคนิค
    ซึ่งสามารถให้ความรู้และความเข้าใจเกี่ยวกับคุณสมบัติของสินค้าแก่ลูกค้าได้อย่างถูกต้อง
    และมีบริการหลังการขายในการช่วยเหลือลูกค้าในการแก้ปัญหาในการติดตั้งใช้งานทั้งในด้านฮาร์ดแวร์และซอฟท์แวร์
    โดยทีมวิศวกร Technical Support Engineering

 3) กลุ่มลูกค้าเป้าหมาย

ลักษณะของลูกค้าจะแบ่งได้เป็น 2 กลุ่มหลัก คือ

1. ลูกค้าขายปลีกและขายส่ง คิดเป็นสัดส่วนของยอดขายรวมของซินเน็คในปี 2548 ประมาณร้อยละ
81.76 แบ่งเป็นกลุ่มเป้าหมาย 4 กลุ่ม

  1.1) ตัวแทนจำหน่ายที่มีหน้าร้านทั่วไป
  โดยมีกลุ่มลูกค้าหลักคือร้านค้าคอมพิวเตอร์ในศูนย์การค้าไอที อาทิเช่น พันธ์ทิพย์ เสรีเซ็นเตอร์
  ไอทีมอลล์
  เป็นต้นและตัวแทนจำหน่ายที่อาจไม่มีหน้าร้านแต่ทำการค้าปลีกขายสินค้าโดยตรงถึงมือผู้ใช้ที่เป็นบริษัทขนาดกลางและขนาดย่อม

  1.2) ตัวแทนค้าส่ง สำหรับลูกค้ากลุ่มนี้จะประกอบด้วยตัวแทนจำหน่ายที่มียอดสั่งซื้อเป็นจำนวนมาก
  ซึ่งเป็นการซื้อเพื่อการค้าส่งแก่ผู้ค้ารายย่อยอีกทอดหนึ่ง

  1.3) ผู้ประกอบเครื่องคอมพิวเตอร์สำเร็จรูปภายในประเทศ (Local Brand)
  ซึ่งเป็นการสั่งอุปกรณ์ที่เป็นส่วนประกอบเครื่องคอมพิวเตอร์ส่วนบุคคลเพื่อการจำหน่ายสำเร็จรูปภายใต้เครื่องหมายการค้าของตัวเอง
  เช่น Liberta Laser และ Belta เป็นต้น

  1.4) ตัวแทนจำหน่ายห้างสรรพสินค้า เช่น โลตัส บิ๊กซี แม็คโคร พาวเวอร์บาย เป็นต้น

2. ลูกค้าขายยกระบบ (Turnkey) คิดเป็นสัดส่วนของยอดขายรวมในปี 2548 ประมาณร้อยละ
18.24

  2.1) ผู้เสนอขายระบบ Solution Provider (SP), System Integrator (SI)

  2.2) ผู้ค้าระดับองค์กร (Corporate Retailer), Value Added Reseller (VAR)

โดยทั่วไปแล้วบริษัทจะเน้นความสัมพันธ์กับลูกค้าที่มีอยู่ในปัจจุบันเป็นหลัก แต่จะไม่เน้นหาลูกค้าใหม่ๆ
เนื่องจากจำนวนลูกค้าที่มีอยู่ในปัจจุบันมากกว่า 4,000 ราย
ซึ่งถือว่าเพียงพอต่อการกระจายสินค้าของซินเน็คแล้ว

ระบบการให้เครดิตของลูกค้าแต่ละกลุ่มนั้นไม่ได้มีความแตกต่างกันมากนัก
ยกเว้นกลุ่มลูกค้าที่เป็นห้างค้าปลีก ค้าส่งรายใหญ่ และบริษัทที่จดทะเบียนในตลาดหลักทรัพย์ เช่น
SIS, SVOA และ IRCP เป็นต้น ซึ่งลูกค้ากลุ่มนี้ไม่ต้องมี Personal Guarantee หรือ Bank
Guarantee และสำหรับลูกค้านอกเหนือจากกลุ่มข้างต้นทางบริษัทฯจะมีวิธีการให้เครดิต ดังนี้

  ----------------------------------- ------------- ------------- ------------ ------------ ----------
  Credit Standard                     Grade AAA     Grade AA      Grade A      Grade B      New

  1.การชำระเงินไม่เกิน (วัน)              < 3 วัน        < 10 วัน       < 13 วัน      < 15 วัน      0

  2.ทุนจดทะเบียน (ชำระเต็ม)              > 10 ล้านบาท   > 3 ล้านบาท    > 1 ล้านบาท   < 1 ล้านบาท   N/A

  3.ทรัพย์สินถาวร                        > 10 ล้านบาท   > 3 ล้านบาท    > 1 ล้านบาท   < 1 ล้านบาท   N/A
  (มีสำนักงานเป็นของตนเองและไม่ติดจำนอง)                                                         

  4.ยอดขายต่อปี                         > 100 ล้านบาท  > 50 ล้านบาท   > 25 ล้านบาท  < 25 ล้านบาท  N/A

  5.ปีที่จดทะเบียนบริษัท                    > 10 ปี        > 5 ปี         > 1 ปี        > 1 ปี        < 1 ปี
  (และได้นำส่งงบการเงินถึงสิ้นปีที่ผ่านมา)                                                            

  6.ผลการดำเนินงานของธุรกิจ              มีกำไรต่อเนื่อง 3 มีกำไรต่อเนื่อง 2 ปีล่าสุดมีกำไร   ปีล่าสุดมีกำไร   N/A
                                      ปี             ปี                                       
  ----------------------------------- ------------- ------------- ------------ ------------ ----------

ทั้งนี้อาจมีการอนุโลม ยกเว้น หรือผ่อนผัน
ตามหมวดธุรกิจลูกค้าและประวัติการชำระเงินของลูกค้าภายใต้ดุลยพินิจ และการอนุมัติของผู้บริหาร

ปัจจุบันซินเน็คไม่มีลูกค้าที่มียอดการจำหน่ายมากกว่าร้อยละ 30 ของยอดการจำหน่ายรวมของบริษัท
ซึ่งทำให้ไม่มีความเสี่ยงจากการสูญเสียลูกค้ารายใหญ่ โดยบริษัทมีสัดส่วนการจำหน่ายให้กับลูกค้า 10
รายแรก มีดังนี้

  ---------- ---------------- -------------------------- -----------------
  ปี          ยอดขาย(ล้านบาท)   ลูกค้ารายใหญ่ 10              ร้อยละของยอดขาย
                              รายแรก(ล้านบาท)             

  2544       2,840            600                        21.1%

  2545       4,123            899                        21.8%

  2546       6,034            1,129                      18.7%

  2547       7,756            1,141                      14.7%

  2548       9,026            1.630.5                    18.06%
  ---------- ---------------- -------------------------- -----------------

  4) นโยบายราคา

ในธุรกิจที่เกี่ยวข้องกับเทคโนโลยีสารสนเทศ ผลิตภัณฑ์จะมีการหมุนเวียนค่อนข้างเร็ว
เนื่องจากจะมีผลิตภัณฑ์ใหม่ๆ เข้ามาแทนในตลาดตลอดเวลา
ดังนั้นบริษัทจึงต้องใช้กลยุทธ์การตั้งราคาหลายรูปแบบ
เพื่อช่วยกระตุ้นสภาพคล่องการหมุนเวียนของสินค้า
ปกติบริษัทจะใช้กลยุทธ์กำหนดส่วนต่างของต้นทุนกับผลกำไร (Cost-Plus)
โดยที่สินค้าที่ต้องอาศัยเทคโนโลยีสูงในการผลิต (Technical Intensive)
จะสามารถกำหนดส่วนต่างได้ค่อนข้างสูง
แต่หากเป็นลักษณะสินค้าที่ไม่จำเป็นต้องอาศัยเทคโนโลยีชั้นสูงในการผลิต
และสินค้าที่ไม่มีจุดเด่นต่างจากสินค้าคู่แข่ง (Homogeneous Products)
จะไม่สามารถกำหนดส่วนต่างได้มากนัก นอกจากนั้นราคายังขึ้นอยู่กับตราสินค้า คุณภาพสินค้า
และในบางช่วงเวลา บริษัทจะใช้กลยุทธ์ด้านราคาช่วยในการส่งเสริมการขาย ดังต่อไปนี้

1)  การกำหนดราคาขายควบ เป็นการตั้งราคาสินค้า 2
    ชนิดรวมกันเป็นราคาพิเศษเพื่อเป็นการเพิ่มมูลค่าของสินค้า

2)  การกำหนดราคาแบบให้ส่วนลด เพื่อส่งเสริมการขาย ซึ่งช่วยกระตุ้นให้เกิดการซื้อมากขึ้น

3)  การกำหนดราคาในเทศกาลพิเศษ โดยกำหนดราคาสินค้าให้ต่ำกว่าปกติ

  5) การจำหน่ายและช่องทางการจำหน่าย

บริษัทจัดช่องทางการจดจำหน่ายโดยผ่านให้กับลูกค้าขายปลีก (Reseller), Solution
Provider/Integrator และตัวแทนจำหน่ายห้างสรรพสินค้า
โดยแยกวิธีการจำหน่ายตามแผนผังดังต่อไป

  แผนผังช่องทางการจัดจำหน่าย

  3.2.3(ก) การจัดหาผลิตภัณฑ์หรือบริการ - ธุรกิจจำหน่ายอุปกรณ์ต่อพ่วงคอมพิวเตอร์

1) ลักษณะการจัดให้ได้มาซึ่งผลิตภัณฑ์

  ผลิตภัณฑ์ทั้งหมดของบริษัทจะอยู่ในรูปของสินค้าสำเร็จรูป โดยบริษัทจะจัดซื้อผ่านช่องทางหลัก 2
  แบบ (ตามแผนผังช่องทางการจัดจำหน่าย) คือ

1.  ตัวแทนจำหน่ายหลัก
    เป็นการสั่งซื้อจากตัวแทนที่ได้รับการแต่งตั้งอย่างเป็นทางการจากเจ้าของผลิตภัณฑ์ เช่น
    ซอฟท์แวร์ AUTOCAD เป็นต้นโดยซินเน็คจะทำหน้าที่เป็นผู้ขายส่ง (Wholesaler)
    ในการนำสินค้าต่างๆ กระจายสู่ช่องทางการจำหน่าย

2.  ผู้ผลิต เป็นการสั่งซื้อจากเจ้าของผลิตภัณฑ์โดยตรง ซึ่งมีความสัมพันธ์ที่ดีกับกลุ่มบริษัท Synnex
    ซึ่งส่วนใหญ่เป็นผู้ผลิตสินค้ารายใหญ่ในโลก เช่น Intel Seagate, Kingston, Samsung,
    Phillips, WD, Canon, Viewsonic และ Hewlett Packard เป็นต้น
    โดยซินเน็คจะทำหน้าที่เป็นผู้นำเข้าและกระจายสินค้า (Distributor)ให้แก่ผู้ผลิตดังกล่าว

ปัจจุบันสัดส่วนการจัดซื้อจากผู้ผลิตประมาณ 99% ของมูลค่าซื้อรวม
ซึ่งส่วนใหญ่จะเป็นการสั่งซื้อจากสำนักงานขายของผู้ผลิตที่ตั้งอยู่ในประเทศ โดยได้รับเครดิตเทอม
30–45 วัน และที่เหลือจะจัดซื้อจากผู้ผลิตต่างประเทศ โดยได้รับเครดิตเทอมประมาณ 30 วัน

นอกจากนี้ บริษัท ซินเน็ค (ประเทศไทย) จำกัด
ยังเป็นหนึ่งในผู้ประกอบการไม่กี่รายที่มีช่องทางการจัดจำหน่ายที่มีประสิทธิภาพทั่วประเทศ
โดยนับตั้งแต่ปี 2540 ถึง ปี 2548 ได้รับรางวัลต่างๆ
มากมายจากผู้ผลิตสินค้าและตัวแทนจำหน่ายดังแสดงในตารางต่อไปนี้

+--------+-------------+-----------------------------+----------------+
| ปี      | ผลิตภัณฑ์      | ชื่อรางวัล                     | ระดับรางวัล      |
+========+=============+=============================+================+
| 2540   | Seagate     | Best Distributor Award      | ตัวแทนฯทั่วโลก    |
+--------+-------------+-----------------------------+----------------+
|        | Hewl        | South Asia Best 1997        | ตัวแท           |
|        | ett-Packard |                             | นฯในภูมิภาคเอเชีย |
+--------+-------------+-----------------------------+----------------+
|        |             | Hewlett-Packard Channel     |                |
|        |             | Partner ISG                 |                |
+--------+-------------+-----------------------------+----------------+
| 2541   | Lotus       | Top Sales Distributor Award | เฉ             |
|        |             |                             | พาะในประเทศไทย |
+--------+-------------+-----------------------------+----------------+
| 2542   | Lotus       | Top Sales PerFormsance      | เฉ             |
|        |             |                             | พาะในประเทศไทย |
+--------+-------------+-----------------------------+----------------+
|        | Canon       | Excellent Master Dealer     | เฉ             |
|        |             | Reward                      | พาะในประเทศไทย |
+--------+-------------+-----------------------------+----------------+
|        |             | Distinguished Sale Talent   | เฉ             |
|        |             | Award                       | พาะในประเทศไทย |
+--------+-------------+-----------------------------+----------------+
|        |             | Best Marketing PerFormsance | เฉ             |
|        |             | Award                       | พาะในประเทศไทย |
+--------+-------------+-----------------------------+----------------+
| 2543   | Computer    | The Best Distributor of     | เฉ             |
|        | Associates  | Thailand                    | พาะในประเทศไทย |
+--------+-------------+-----------------------------+----------------+
|        | Autodesk    | Top Autodesk Reseller in    | เฉ             |
|        |             | Thailand 2000               | พาะในประเทศไทย |
+--------+-------------+-----------------------------+----------------+
| 2544   | Intel       | Recognition Award For       | เฉ             |
|        |             | Successful Pentium 4        | พาะในประเทศไทย |
+--------+-------------+-----------------------------+----------------+
|        | Seagate     | Asia Pacific Best Market    | ตัวแท           |
|        |             | Share Award 2001            | นฯในภูมิภาคเอเชีย |
+--------+-------------+-----------------------------+----------------+
|        | Cannon      | World Miracle Award 2001    | เฉ             |
|        |             |                             | พาะในประเทศไทย |
+--------+-------------+-----------------------------+----------------+
| 2545   | Intel       | The Highest Growth for CPU  | เฉ             |
|        |             | Business                    | พาะในประเทศไทย |
|        |             |                             |                |
|        |             | Q1-Q4/2002                  |                |
+--------+-------------+-----------------------------+----------------+
| 2546   | Cisco       | Distributor of the Year     | เฉ             |
|        |             |                             | พาะในประเทศไทย |
+--------+-------------+-----------------------------+----------------+
| 2548   | Cisco       | Distributor of the Year     | เฉ             |
|        |             |                             | พาะในประเทศไทย |
+--------+-------------+-----------------------------+----------------+
| 2548   | Pretec      | Distributor of the Year     | ภูมิภาคเอเซีย     |
+--------+-------------+-----------------------------+----------------+

  2) ผลกระทบต่อสิ่งแวดล้อม

  - ไม่มี -

ข สายธุรกิจการค้าวัสดุสิ้นเปลือง

  3.2.1(ข) ลักษณะผลิตภัณฑ์และบริการ-ธุรกิจการค้าวัสดุสิ้นเปลือง

  ปัจจุบันซินเน็ค
  เป็นผู้นำเข้าและเป็นผู้แทนจำหน่ายอุปกรณ์ประกอบการใช้งานคอมพิวเตอร์หลากหลายประเภท
  รวมทั้งวัสดุสิ้นเปลืองที่ต้องมีการจัดซื้อทดแทนตลอดเวลา
  และเป็นตัวแทนจำหน่ายวัสดุสิ้นเปลืองของ 3 ยี่ห้อหลักคือ HP, Epson, Canon
  พร้อมครบในเวลาเดียวกันเพียงรายเดียวในประเทศไทย
  โครงสร้างของสายผลิตภัณฑ์วัสดุสิ้นเปลืองและอุปกรณ์ประกอบการใช้คอมพิวเตอร์ ประกอบด้วย

1.  ผลิตภัณฑ์สื่อบันทึกข้อมูล ซินเน็คเป็นผู้แทนจำหน่ายแผ่นดิสเก็ต
    จากผู้ผลิตและผู้ค้ารายใหญ่ในประเทศ อาทิ Imation และ Fullmark
    ให้กับลูกค้าและร้านค้าทั่วประเทศ

2.  ผลิตภัณฑ์อุปกรณ์อำนวยความสะดวกในการใช้งานคอมพิวเตอร์
    ซินเน็คเป็นผู้นำเข้าและเป็นผู้แทนจำหน่ายผลิตภัณฑ์อุปกรณ์อำนวยความสะดวกในการใช้งานคอมพิวเตอร์อาทิเช่น
    กล่องเก็บแผ่นบันทึกข้อมูล แผ่นจอกรองแสง เมาส์ สายต่อเชื่อม
    อุปกรณ์ทำความสะอาดเครื่องคอมพิวเตอร์จากบริษัท Aidata Enterprise ในตรา AIDATA
    แต่เพียงผู้เดียวในประเทศไทย

3.  ผลิตภัณฑ์ผ้าหมึกพิมพ์และหมึกพิมพ์ ซึ่งประกอบไปด้วย ตลับผ้าหมึกพิมพ์สำหรับเครื่องพิมพ์ดีดไฟฟ้า
    เครื่องพิมพ์คอมพิวเตอร์ อุปกรณ์บันทึกเงินสด ตลับเทปลบคำผิดสำหรับเครื่องพิมพ์ไฟฟ้า
    ตลับหมึกสำหรับเครื่องพิมพ์อิงค์เจ็ต เป็นต้น
    โดยซินเน็คเป็นผู้นำเข้าและเป็นผู้แทนจำหน่ายแต่เพียงผู้เดียวภายใต้ตรา Fullmark
    จากบริษัท Fullmark แห่งประเทศสิงคโปร์
    นอกจากนี้ซินเน็คยังเป็นผู้แทนจำหน่ายให้กับผู้ค้าในประเทศอีกหลายราย อาทิ ตรา Canon,
    Epson และ HP เป็นต้น

ในปี 2548 กลุ่มวัสดุสิ้นเปลืองและอุปกรณ์ประกอบการใช้คอมพิวเตอร์มีสัดส่วนยอดการขายร้อยละ
22% ของยอดรายได้รวมของซินเน็ค

3.2.2(ข) การตลาดและภาวะการแข่งขัน - ธุรกิจการค้าวัสดุสิ้นเปลือง

1) สภาพการแข่งขันภายในอุตสาหกรรม

ตลาดวัสดุสิ้นเปลืองและอุปกรณ์ประกอบการใช้คอมพิวเตอร์จะมีการขยายตัวตามอัตราการขยายตัวของตลาดเครื่องคอมพิวเตอร์ส่วนบุคคล
(PC)
เนื่องจากสินค้าในหมวดนี้ส่วนใหญ่จะเกี่ยวข้องกับงานพิมพ์และจัดเก็บข้อมูลจากเครื่องคอมพิวเตอร์
รวมทั้งอุปกรณ์ที่ช่วยเสริมประสิทธิภาพการใช้งานของเครื่องคอมพิวเตอร์

จากการที่ปริมาณการใช้เครื่องคอมพิวเตอร์มีการขยายตัวตั้งแต่ปี 2543 มากกว่าร้อยละ 10
ส่งผลให้การใช้อุปกรณ์และวัสดุสิ้นเปลืองเพิ่มมากขึ้น ทั้งนี้ในช่วง 5
ปีที่ผ่านมาธุรกิจที่บริษัทดำเนินการอยู่ในส่วนที่เกี่ยวกับวัสดุสิ้นเปลือง
มีอัตราการเจริญเติบโตมากกว่าร้อยละ 12 ต่อปี
นอกจากนี้การพัฒนาเทคโนโลยียังมีส่วนให้เกิดความต้องการอุปกรณ์ประกอบการใช้คอมพิวเตอร์และวัสดุสิ้นเปลืองรูปแบบใหม่ๆ
ที่มีประสิทธิภาพเพิ่มขึ้นด้วย อาทิเช่น การใช้แผ่น CD ในการจัดเก็บฐานข้อมูลที่มีขนาดใหญ่ เป็นต้น
จากกระแสการการเปลี่ยนแปลง
เทคโนโลยี่ดังกล่าวส่งผลให้ผู้ประกอบการในธุรกิจนี้จะต้องมีการปรับตัวให้ทันท่วงทีเพื่อรักษาส่วนแบ่งทางการตลาดอยู่ตลอดเวลา

ปัจจุบันผู้ประกอบธุรกิจค้าวัสดุสิ้นเปลืองและอุปกรณ์ประกอบการใช้คอมพิวเตอร์มีอยู่เป็นจำนวนมาก
โดยเพาะอย่างยิ่งในส่วนของสินค้าสิ้นเปลืองจำพวก แผ่น Diskette หรือแผ่น CD
ซึ่งเป็นการขายเพื่อเน้นปริมาณการขายจำนวนมากเนื่องจากมีกำไรต่อหน่วยต่ำ
ส่วนหนึ่งเป็นสินค้าที่ผิดกฎหมาย ซึ่งสามารถตั้งราคาสินค้าที่ต่ำกว่าสินค้าที่นำเข้าอย่างถูกกฎหมาย
สินค้าราคาถูกดังกล่าวเป็นที่นิยมของผู้ค้าปลีกรายเล็กซึ่งมักใช้กลยุทธ์ทางด้านราคาในการดึงดูดลูกค้า
ซึ่งอาจต้องเสี่ยงกับสินค้าที่ไม่ได้คุณภาพ
อย่างไรก็ตามหากเป็นผู้ค้าปลีกรายใหญ่หรือหน่วยงานทั้งภาครัฐบาลและเอกชนที่มีการซื้อไปใช้งานโดยตรงจะนิยมซื้อสินค้าที่ได้มาตรฐานจากผู้แทนจำหน่ายหรือผู้ค้าส่งที่ถูกกฎหมายเนื่องจากมีการรับประกันคุณภาพสินค้าอย่างถูกต้อง
รวมทั้งมีบริการหลังการขายซึ่งจะสะดวกในการเปลี่ยนคืนสินค้าที่มีข้อบกพร่อง

  2) กลยุทธ์การแข่งขัน

ซินเน็คเป็นบริษัทที่มีระบบการบริหารงานที่มีประสิทธิภาพสูงที่ได้รับการถ่ายทอดจากผู้ถือหุ้นใหญ่ของบริษัทคือ
กลุ่มซินเน็ค ประเทศไต้หวัน รวมทั้งจากประสพการและฐานลูกค้าที่ครอบคลุมพื้นที่ต่างๆ ทั่วประเทศ
มีกลยุทธ์ในการแข่งขันดังต่อไปนี้

1.  การมีสินค้าหลากหลายประเภท สามารถตอบสนองต่อความต้องการของผู้บริโภคได้อย่างทั่วถึง

2.  การใช้ระบบการบริหารสินค้าคงคลัง “Global System”
    ทำให้ช่วยลดต้นทุนในการจัดเก็บสินค้า

3.  เสนอผลิตภัณฑ์ที่มีคุณภาพ เนื่องจากบริษัทมีกระบวนการในการทดลองใช้สินค้าก่อนการวางตลาด
    ตลอดจนเป็นสินค้าที่เป็นที่ยอมรับจากนานาประเทศ

4.  มีการนำสินค้าใหม่ๆเข้าสู่ตลาดอย่างสม่ำเสมอและรวดเร็ว
    เนื่องจากการที่ทางซินเน็คมีความสัมพันธ์อันยาวนานกับผู้จัดหาผลิตภัณฑ์ภายนอก

5.  มีการจัดส่งที่รวดเร็ว คือ
    จะทำการจัดส่งสินค้าภายในครึ่งวันทำการภายหลังจากมีการสั่งของเกิดขึ้น

6.  มีการวางตำแหน่งของสินค้า (Product Positioning) อยู่ที่ระดับกลางถึงระดับสูง
    เนื่องจากผลิตภัณฑ์ของซินเน็ค มีคุณภาพสูงและเป็นที่นิยมในท้องตลาด
    ทำให้สามารถสร้างอัตรากำไรต่อหน่วยที่สูงกว่าสินค้าในตลาดล่าง

  7. ช่องทางการจำหน่ายของซินเน็คโดยผ่านผู้แทนจำหน่ายที่มีอยู่ทั่วประเทศกว่า 4,000 ราย
  ทำให้การกระจายสินค้ามีความทั่วถึงยิ่งขึ้น

  8. กลุ่มลูกค้ามีขนาดใหญ่เป็นช่องทางการจำหน่าย เช่น ห้างสรรพสินค้าต่าง ๆ Supercenter
  , IT Superstore, เซ็นทรัล,โลตัส,โรบินสัน, แม็คโคร, เดอะมอลล์
  ทำให้มีช่องทางกระจายสินค้าได้กว้างขวาง

  9. มีบริการหลังการขายที่มีประสิทธิภาพ
  ทั้งในส่วนของนโยบายการรับสินค้าที่นำมาเปลี่ยนและสามารถส่งคืนสินค้าให้ได้ภายใน 3
  วันทำการ (3- Days Turn Around Time) และระบบประกันการซ่อมเปลี่ยนภายใน 30
  นาทีสำหรับสินค้า 5 แบรนด์หลัก ซึ่ง Fullmark เป็นหนึ่งใน 5 แบรนด์ดังกล่าว

10. มีการออกวารสารด้านคอมพิวเตอร์ชื่อ “Synnex (Thailand) Pricelist”
    ซึ่งจะออกเป็นรายเดือน โดยแจกฟรีสำหรับลูกค้า โดยจะมีรายละเอียดผลิตภัณฑ์ต่างๆ
    ที่เกี่ยวกับเทคโนโลยีสารสนเทศ พร้อมทั้งข้อมูลราคาสินค้าทั้งหมดของบริษัท

11. มีการออกวารสารแจกฟรีแก่ผู้ใช้รายย่อย ชื่อ “Synnextra” ซึ่งออกทุก 45 วัน
    โดยจะมีรายละเอียดผลิตภัณฑ์ต่างๆ ที่เกี่ยวกับเทคโนโลยีสารสนเทศ พร้อมทั้งข้อมูลราคาสินค้า
    แต่จะเป็นราคาผู้บริโภค (ไม่ใช่ราคาคู่ค้าดังปรากฎใน Synnex (Thailand) Price List
    ที่กล่าวไว้ในข้อ 10

 

 3) กลุ่มลูกค้าเป้าหมาย

กลุ่มลูกค้าหลัก ได้แก่ ผู้ค้าปลีกอุปกรณ์ เช่น ร้านขายอุปกรณ์คอมพิวเตอร์
ร้านเครื่องเขียนและห้างสรรพสินค้า
เนื่องจากผลิตภัณฑ์ดังกล่าวเป็นวัสดุสิ้นเปลืองที่มีอัตราหมุนเวียนของสินค้าสูงอยู่ตลอดเวลา
จึงต้องมีการจัดส่งที่มีประสิทธิภาพ รวดเร็วและครอบคลุมพื้นที่ ซึ่งเป็นจุดเด่นของซินเน็ค

 4) นโยบายการตั้งราคา

เนื่องจากสินค้าอุปกรณ์เกี่ยวข้องกับคอมพิวเตอร์และวัสดุสิ้นเปลืองส่วนใหญ่เป็นสินค้ามาตรฐานและมีการการพัฒนาทางเทคโนโลยีอย่างรวดเร็ว
ทำให้การตั้งราคาสินค้าในแต่ละรุ่นจะต้องพิจารณาจากระดับความนิยมและเทคโนโลยีเป็นเกณฑ์
การตั้งราคาเริ่มแรกจะอยู่ในระดับสูงและราคาดังกล่าวจะเริ่มลดลงเมื่อสินค้าเริ่มถูกทดแทนโดยสินค้ารุ่นใหม่กว่า
และเมื่อสินค้าดังกล่าวเริ่มมีการเปลี่ยนแปลงเทคโนโลยีที่สำคัญ
ทางผู้จัดจำหน่ายหรือผู้ค้าส่งจะต้องทำการระบายสินค้าโดยเร็วโดยอาจมีการใช้นโยบายราคา
ซึ่งอาจได้รับการสนับสนุนจากผู้ผลิตหรือตัวแทนของสินค้านั้น
ทั้งนี้สินค้าที่มีผู้จัดจำหน่ายในประเทศมักมีอัตรากำไรค่อนข้างต่ำ
แต่มีข้อดีคือเป็นสินค้าที่ติดตลาดและมียอดขายสูง
ในขณะที่สินค้าที่บริษัทนำเข้าโดยตรงจะเป็นสินค้าที่มีคุณภาพสูง
และมีต้นทุนต่ำกว่าซึ่งทางบริษัทจะเป็นผู้นำมาทำตลาดภายในประเทศด้วยตนเอง
ซึ่งสินค้าดังกล่าวจะมีอัตรากำไรอยู่ในเกณฑ์สูง

  5) การจำหน่ายและช่องทางการจำหน่าย

ซินเน็คจะขายผ่านตัวแทนจำหน่ายซึ่งมีกว่า 4,000 แห่งทั่วประเทศ
โดยมีหน่วยงานที่รับผิดชอบในการสินค้า จะแบ่งได้เป็น 2 ฝ่ายหลัก คือ

1. ฝ่ายขายห้างสรรพสินค้า
จะรับผิดชอบการกระจายผลิตภัณฑ์ให้กับผู้จัดจำหน่ายที่เป็นห้างสรรพสินค้า ทั้งที่เป็นประเภท
Discount Store เช่น โลตัส บิ๊กซี และคาร์ฟู ห้างสรรพสินค้าประเภท Retail Store เช่น
เซ็นทรัล และ เดอะมอลล์ เป็นต้น โดยในปี 2548 มียอดขายผ่านช่องทางนี้คิดเป็นประมาณร้อยละ
30 ของยอดขายวัสดุสิ้นเปลืองทั้งหมด

2. ฝ่ายขายส่ง จะแบ่งการบริหารการขายตามพื้นที่ เป็นส่วนขายในกรุงเทพ
และส่วนขายในแถบปริมณฑล โดยสามารถ แบ่งได้เป็น 2 ส่วนย่อยตามประเภทของสินค้าคือ

-   สินค้าอุปกรณ์ประกอบการใช้คอมพิวเตอร์จะกระจายสินค้าตามร้านค้าเครื่องคอมพิวเตอร์

-   สินค้าประเภทผ้าพิมพ์และหมึกพิมพ์
    จะกระจายสินค้าตามร้านค้าเครื่องคอมพิวเตอร์และร้านขายเครื่องเขียนทั่วไป

โดยในปี 2548 มียอดขายผ่านช่องทางนี้คิดเป็นประมาณร้อยละ 70
ของยอดขายวัสดุสิ้นเปลืองทั้งหมด

  3.2.3 (ข) การจัดหาผลิตภัณฑ์หรือบริการ

  1) ลักษณะการจัดให้ได้มาซึ่งผลิตภัณฑ์

การจัดหาผลิตภัณฑ์ จะจัดซื้อผ่าน 2 ช่องทางหลัก คือ

1.  ตัวแทนจำหน่ายหลัก ในกรณีของสินค้าที่ได้รับความนิยมและมียอดขายสูง
    ทางบริษัทผู้ผลิตมักแต่งตั้งตัวแทนในระดับภูมิภาค และระดับประเทศ
    ซินเน็คจะทำการสั่งซื้อสินค้าดังกล่าวจากตัวแทนจำหน่าย อาทิเช่น สินค้าประเภทแผ่นดิสเก็ต
    เป็นต้น

2.  ผู้ผลิต เป็นการสั่งซื้อจากบริษัทผู้ผลิตโดยตรง จากความสัมพันธ์ที่บริษัทแม่คือ กลุ่ม Synnex
    ประเทศไต้หวัน และกลุ่มที.เค.เอส. มีกับผู้ผลิตสินค้าที่มีชื่อเสียง
    ทำให้ซินเน็คสามารถได้รับความไว้วางใจจากผู้ผลิตสินค้าให้เป็นตัวแทนจำหน่ายในประเทศไทยแต่เพียงผู้เดียว
    เช่น สินค้ากลุ่มตลับหมึกพิมพ์ภายใต้เครื่องหมายการค้า “Fullmark” และ “AIDATA”
    เป็นต้น

  ปัจจุบันสัดส่วนการจัดซื้อจากผู้ผลิตประมาณ 99% ของมูลค่าซื้อรวม โดย 20%
  สั่งซื้อจากสำนักงานขายของผู้ผลิตที่ตั้งอยู่ในประเทศ ได้รับเครดิตเทอม 30–45 วัน และ 80%
  จะจัดซื้อจากต่างประเทศ และได้รับเครดิตเทอมประมาณ 30 วัน

  2) ผลกระทบต่อสิ่งแวดล้อม

  - ไม่มี -